MELLÉKLET

Melléklet

A megállapodás C. mellékletének VII. része

VII. A képalkotó berendezésekre vonatkozó előírások

A képalkotó berendezésekre vonatkozó következő előírások 2009. július 1.-jétől alkalmazandók.

A. Fogalommeghatározások

Termékek

1. Fénymásoló – Kereskedelmi forgalomban kapható képalkotó egység, amelynek kizárólagos funkciója másolatok készítése grafikus nyomtatott eredetiről. Az egység üzemelhet hálózati tápfeszültségről vagy adatátviteli, illetve számítógépes hálózati kapcsolatról. Ez a meghatározás a fénymásolóként vagy bővíthető digitális fénymásolóként (UDC-ként) forgalmazott termékekre vonatkozik.

2. Digitális sokszorosító – Kereskedelmi forgalomban kapható képalkotó termék, amelyet digitális sokszorosító funkcióval rendelkező stenciles sokszorosító módszer révén teljesen automatikus sokszorosítást végző rendszerként értékesítenek. Az egység üzemelhet hálózati tápfeszültségről vagy adatátviteli, illetve számítógépes hálózati kapcsolatról. Ez a meghatározás a digitális sokszorosító berendezésként forgalmazott termékekre vonatkozik.

3. Fax (faxberendezés) – Kereskedelmi forgalomban kapható képalkotó egység, amelynek elsődleges feladata nyomtatott eredeti példányok leolvasása távoli egységek felé való elektronikus továbbítás céljából, valamint hasonló elektronikus adatátvitel fogadása nyomtatott példányok előállítása céljából. Az elektronikus adatátvitel elsősorban nyilvános telefonrendszeren keresztül zajlik, de történhet számítógépes hálózaton vagy interneten keresztül is. A termék képes lehet nyomtatott másolatok készítésére is. Az egység üzemelhet hálózati tápfeszültségről vagy adatátviteli, illetve számítógépes hálózati kapcsolatról. Ez a meghatározás a faxberendezésként forgalmazott termékekre vonatkozik.

4. Levélbélyegző gép – Kereskedelmi forgalomban kapható képalkotó berendezés, amely a postaköltségnek a postai küldeményekre történő nyomtatására szolgál. Az egység üzemelhet hálózati tápfeszültségről vagy adatátviteli, illetve számítógépes hálózati kapcsolatról. Ez a meghatározás a levélbélyegző gépként forgalmazott termékekre vonatkozik.

5. Többfunkciós eszköz (MFD) – Kereskedelmi forgalomban kapható képalkotó berendezés, amely fizikailag integrált eszközök, illetve funkcionálisan integrált alkatrészek azon kombinációja, amely a fénymásolási, nyomtatási, lapolvasási vagy faxfunkciók közül legalább kettőt végez. A fénymásoló funkció ebben a meghatározásban megkülönböztetendő a faxberendezések által kínált egylapos, kényelmi fénymásolási funkciótól. Az egység üzemelhet hálózati tápfeszültségről vagy adatátviteli, illetve számítógépes hálózati kapcsolatról. Ez a meghatározás a többfunkciós eszközként vagy többfunkciós berendezésként (MFP-ként) forgalmazott termékekre vonatkozik. Megjegyzés: Abban az esetben, ha a többfunkciós eszköz nem önálló integrált egység, hanem funkcionálisan integrált alkatrészekből álló rendszer, a gyártónak tanúsítania kell, hogy megfelelő helyszíni telepítés mellett a többfunkciós eszköz alapegységét alkotó valamennyi részegység összesített energiafogyasztása teljesíti a C. részben előírt energia- vagy teljesítményszinteket, s így ENERGY STAR minősítésű többfunkciós eszköz.

6. Nyomtató – Kereskedelmi forgalomban kapható képalkotó berendezés, amely nyomtatott másolatok készítésére szolgál, és különálló vagy hálózatba kapcsolt számítógépekből, vagy más bemeneti eszközből (például digitális fényképezőgépből) érkező adatok fogadására képes. Az egység üzemelhet hálózati tápfeszültségről vagy adatátviteli, illetve számítógépes hálózati kapcsolatról. Ez a meghatározás a nyomtatóként forgalmazott termékekre vonatkozik, beleértve a telepítés helyén többfunkciós eszközzé bővíthető nyomtatókat.

7. Lapolvasó – Kereskedelmi forgalomban kapható képalkotó berendezés, amely elektrooptikai készülékként működik és az információt elsősorban személyi számítógépes környezetben tárolható, szerkeszthető, konvertálható vagy továbbítható elektronikus képpé alakítja. Az egység üzemelhet hálózati tápfeszültségről vagy adatátviteli, illetve számítógépes hálózati kapcsolatról. Ez a meghatározás a lapolvasóként forgalmazott termékekre vonatkozik.

Nyomtatási technológiák

8. Közvetlen hőnyomtatás – Olyan nyomtatási technológia, amely felhevített nyomtatófej felett áthaladó, bevonattal ellátott nyomathordozóra pontok égetése révén képet visz át. A közvetlen hőnyomtatású termékek nem használnak szalagot.

9. Festékszublimáció – Olyan nyomtatási technológia, amely révén a képeket a fűtőelemek által közvetített energiamennyiség alapján a nyomathordozóra felvitt (szublimált) festék alakítja ki.

10. Elektrofotográfia – Olyan nyomtatási technológia, amelynek során egy fényvezető anyagot fényforrás segítségével a kívánt nyomatnak megfelelő alakban világítanak meg, a kép előhívásához pedig a fényvezetőn lévő látens kép festékrajzolatának (a festékszemcsék fedésének és hiányának) segítségével a végső nyomathordozóra égetőművel festékszemcséket rögzítenek. Az elektrofotográfia elvén működik többek között a lézer-, a LED- vagy az LCD-technológia. A színes elektrofotográfia abban tér el a monokróm elektrofotográfiától, hogy egy adott termékben egyidejűleg legalább három különböző színű festék áll rendelkezésre. A színes elektrofotográfia két különböző típusának meghatározása:

11. Párhuzamos elektrofotografikus eljárás – Olyan nyomtatási technológia, amely több fényforrást és több fényvezetőt alkalmaz a nyomtatási sebesség növelésére.

12. Soros elektrofotografikus eljárás – Olyan nyomtatási technológia, amely a többszínű nyomat előállításához soros módon egy fényvezetőt, valamint egy vagy több fényforrást alkalmaz.

13. Mechanikus nyomtatás – A kívánt nyomat elkészítéséhez a színezőanyag egy „szalagról” mechanikus nyomási eljárással kerül át. A mechanikus technológia két fajtája a pontmátrixos érintkezéses nyomtatás és az érintkezéses alaknyomtatás.

14. Tintasugaras nyomtatás – Olyan nyomtatási technológia, amelynek során a képek elkészítéséhez a festéket kis cseppekben közvetlenül a nyomathordozóra, mátrixszerűen rögzítik. A színes tintasugaras nyomtatás abban tér el a monokrómtól, hogy egy adott termékben egyidejűleg több különböző szín áll rendelkezésre. A tintasugaras nyomtatás jellemző fajtái a piezoelektromos tintasugaras, a tintasugaras szublimációs és a tintasugaras hőnyomtatás.

15. Nagyteljesítményű tintasugaras nyomtatás – Nagy kapacitásigényű irodai alkalmazásra szánt tintasugaras nyomtatási technológia, amely általában az elektrofotográfia elvén működik. A hagyományos tintasugaras nyomtatástól abban tér el, hogy az oldal teljes szélességét terítő szórófejsorral rendelkezik és/vagy külön nyomathevítő mechanizmusok révén tudja szárítani a tintát a nyomathordozón.

16. Szilárd tintás nyomtatás – Olyan nyomtatási technológia, amelynél a tinta szobahőmérsékleten szilárd, és kilövellési hőmérsékletre hevítve folyékony. A nyomathordozóra történő átvitel lehet közvetlen, de leggyakrabban közvetítőhengerrel szalagra történik, majd onnan ofszetnyomással kerül a nyomathordozóra.

17. Stencil – Olyan nyomtatási technológia, amely tintával bevont hengerre rögzített stencilről viszi át a képet a nyomathordozóra.

18. Közvetett hőnyomtatás – Olyan nyomtatási technológia, amelynek során a képek elkészítéséhez az olvasztott/folyékony halmazállapotú szilárd festéket (rendszerint színezett viaszt) kis cseppekben közvetlenül a nyomathordozóra, mátrixszerűen rögzítik. A közvetett hőnyomtatás abban különbözik a tintasugarastól, hogy a tinta szobahőmérsékleten szilárd és azt a hő cseppfolyósítja.

Üzemmódok, funkciók és energiafogyasztási állapotok

19. Aktív üzemmód – Olyan energiafelhasználási állapot, amelyben a termék feszültségforráshoz van csatlakoztatva és végterméket állít elő, valamint egyéb elsődleges funkcióit is ellátja.

20. Automata kétoldalas nyomtatás – A fénymásoló, faxberendezés, többfunkciós eszköz vagy nyomtató azon képessége, hogy automatikusan képet helyezzen el a kimenő lap mindkét oldalán anélkül, hogy közbenső lépésként a kimenő lapot kézzel kellene áthelyezni. Ilyen például, ha egyoldalú eredetiről kétoldalú másolat, illetve kétoldalú eredetiről kétoldalú másolat készül. A termék akkor tekinthető alkalmasnak automatikus kétoldalas másolásra, ha típusa a fentiek végrehajtásához minden szükséges tartozékot magában foglal.

21. Alapértelmezett késleltetés időtartama – A gyártó által a termék leszállítását megelőzően beállított időtartam, amely meghatározza, hogy a termék elsődleges funkciójának teljesítését követően mennyi idő elteltével lépjen kisebb energiaigényű (például alvó, kikapcsolt) üzemmódba.

22. Kikapcsolt állapot – A kézi vagy automatikus kikapcsolást követő energiafogyasztási állapot, amikor a termék még csatlakoztatva van a fali csatlakozóaljzathoz és a hálózati tápfeszültséghez. A termék ebből az állapotból beavatkozás, például kézi bekapcsolás vagy a készüléket üzemkész állapotba hozó időzítő beavatkozása hatására lép ki. Amennyiben ez az állapot felhasználói beavatkozás eredménye, gyakran hivatkoznak rá kézi kikapcsolásként, ha pedig automatikus vagy előre meghatározott trigger (például késleltetési idő vagy időzítő) váltja ki, automatikus kikapcsolásként.

23. Üzemkész állapot – Az az állapot, amikor a berendezés nem állít elő végterméket, az üzemi feltételeket már teljesíti, de még nem lépett kis energiaigényű üzemmódba és kis késedelemmel képes aktív módba lépni. Ebben az üzemmódban a termék valamennyi funkciója aktiválható és képesnek kell lennie bármely, a termék rendeltetésének megfelelő esetleges beavatkozás hatására aktív üzemmódba visszaállni. Lehetséges beavatkozásnak számítanak a külső elektronikus triggerek (például hálózati indítójel, faxhívás vagy távvezérlés), valamint a közvetlen fizikai beavatkozás (például egy fizikai kapcsoló vagy gomb megnyomása).

24. Alvó üzemmód – Az a csökkentett energiafelvételi állapot, amelybe a termék inaktív periódust követően, automatikusan lép. Az automatikus üzemmódváltás mellett a termék 1) a napnak a felhasználó által beállított időpontjában, 2) tényleges kikapcsolás nélkül, felhasználói beavatkozásra adott közvetlen reakcióként vagy 3) egyéb, felhasználói tevékenységgel automatikusan kiváltott módon is alvó üzemmódba kerülhet. Ebben az üzemmódban a termék valamennyi funkciója aktiválható és képesnek kell lennie bármely, a termék rendeltetésének megfelelő esetleges beavatkozás hatására aktív üzemmódba visszaállni, esetenként némi késleltetéssel. Lehetséges beavatkozásnak számítanak a külső elektronikus triggerek (például hálózati indítójel, faxhívás vagy távvezérlés), valamint a közvetlen fizikai beavatkozás (például egy fizikai kapcsoló vagy gomb megnyomása). A termék alvó üzemmódban fenntartja a hálózati kapcsolatot, és csak akkor áll ismét aktív üzemmódba, ha arra igény van. Megjegyzés: Azon termékek esetében, amelyek többféleképpen alvó üzemmódba léphetnek, az automatikusan kiváltott alvó üzemmódot kell alapul vennie a feleknek a termék adatainak megadásakor és a termék minősítésekor. Ha a termék az alvó üzemmód több, egymásra épülő szintjére is be tud állni automatikusan, a gyártó határozhatja meg, hogy e szintek közül melyiket tekintsék minősítési alapnak; az alapértelmezett késleltetési időnek azonban meg kell felelnie a használt szintnek.

25. Készenléti üzemmód – Az a legkisebb energiaigényű üzemmód, amely felhasználói beavatkozással nem kapcsolható ki, és amely korlátlan ideig fenntartható a terméknek a tápfeszültségforráshoz csatlakoztatott állapotában és a gyártó utasításai szerinti használatakor (1) A termék készenléti üzemmódban veszi fel a legkevesebb energiát. Megjegyzés: Az előírások hatálya alá tartozó képalkotó berendezések vonatkozásában a készenléti energiafogyasztási szint, illetve a minimális energiafelvételi üzemmód rendszerint kikapcsolt állapotban valósul meg, de esetenként készenléti vagy alvó üzemmódban is kiváltható. A termék csak akkor tud kilépni a készenléti üzemmódból és léphet kisebb energiaigényű állapotba, ha a felhasználó manuálisan fizikailag leválasztja a hálózati tápfeszültségről.

Termékméret-formátumok

26. Nagy formátum – Nagy formátumúnak a legalább A2 méretű eszközök minősülnek, köztük a legalább 406 milliméter (mm) szélességű leporelló nyomathordozó kezelésére tervezett eszközökkel. A nagy formátumú eszközök alkalmasak lehetnek szabványméretű vagy kisebb nyomathordozóra történő nyomtatásra is.

27. Kis formátum – Kis formátumúnak a szabványosként meghatározott méretnél kisebb nyomathordozókra (például A6, 4” × 6”, mikrofilm) tervezett eszközök minősülnek, beleértve azokat, amelyeket 210 milliméter (mm) szélességnél keskenyebb leporelló nyomathordozó kezelésére terveztek.

28. Szabványméret – Szabványosnak a szabványméretű nyomathordozókra (például Letter, Legal, Ledger, A3, A4 és B4) tervezett eszközök minősülnek, beleértve azokat, amelyeket 210–406 milliméter (mm) szélességű leporelló nyomathordozó kezelésére terveztek. A szabványformátumú eszközök esetenként kis formátumú nyomathordozóra is tudnak nyomtatni.

További kifejezések

29. Tartozék – Olyan perifériás berendezés, amelyre az alapegység működéséhez nincs szükség, de amellyel az a leszállítást megelőzően vagy azt követően a funkciók bővítése érdekében kiegészíthető. A tartozékok külön, saját modellszám alatt, illetve a csomag vagy konfiguráció részeként, az alapegységgel együtt is forgalmazhatók.

30. Alapegység – Az alapegység a gyártó által leszállított szabványos modell. Amennyiben a termékmodelleket különféle konfigurációkban kínálják, az alapegység a modell azon legegyszerűbb konfigurációja, amely a legkisebb számú rendelkezésre álló funkcionális kiegészítőt tartalmazza. A nem az alapfelszereltség részeként, hanem opcionálisan kínált funkcionális alkatrészek vagy tartozékok nem minősülnek az alapegység részének.

31. Leporelló formátum – A nem méretre vágott nyomathordozókra épülő termékek, amelyek fő alkalmazási területe többek között a vonalkódok, címkék, nyugták, fuvarlevelek, számlák, repülőjegyek vagy kiskereskedelmi címkék nyomtatása.

32. Digitális előfeldolgozó – Funkcionálisan integrált kiszolgáló, amelyhez más számítógépek vagy alkalmazások kapcsolódnak, és amely a képalkotó berendezések illesztőfelületeként működik. A digitális előfeldolgozó a képalkotó termék számára kiterjedtebb funkciókat biztosít. Digitális előfeldolgozónak tekinthetők a következők: 1. típus: Üzemeléséhez az egyenáramú tápellátást saját (külső vagy belső) váltóáramú tápforrásáról biztosítja, amely független a csatlakoztatott képalkotó berendezés tápellátásától. A váltóáramú tápforrás lehet közvetlen fali csatlakozó, de a képalkotó berendezés belső tápellátásából származó váltóáram is. 2. típus: Egyenáramú tápellátását ugyanarról a forrásról biztosítja, mint a hozzá csatlakoztatott képalkotó berendezés. A digitális előfeldolgozók ezen típusa előírás szerint önálló feldolgozó egységet tartalmazó panellel vagy szerelvénnyel van ellátva, amely a hálózaton keresztül képes a feladat-végrehajtás inicializálására és általánosan használt műszaki eljárásokkal fizikailag eltávolítható, leválasztható vagy kiiktatható a szükséges energiamérések végrehajtásához. A digitális előfeldolgozó az alábbi speciális funkciók közül is legalább hármat kínál: a) hálózati csatlakoztathatóság különböző környezetekben; b) üzenetkezelési funkciók; c) feladatsorrend kezelése; d) berendezések vezérlése (például a képalkotó berendezés aktiválása csökkentett energiafogyasztású üzemmódról); e) speciális grafikus felhasználói felület; f) adatátvitel kezdeményezése más gazdaszerverekkel vagy kliens-számítógépekkel (például szkennelés e-mail üzenetbe, feladatlekérés távoli postafiókokból); vagy g) oldalak utófeldolgozása (például nyomtatás előtt az oldal újraformázása).

33. Funkcionális bővítmény – A funkcionális bővítmény olyan szabványos termékfunkció, amely a képalkotó berendezés alap-nyomtatóművét funkciókkal egészíti ki. Ezen előírások üzemmóddal kapcsolatos része tartalmazza az egyes funkcionális bővítményekre vonatkozó további energiafogyasztási határértékeket. Funkcionális bővítménynek számít például a vezeték nélküli illesztőfelület és a lapolvasási képesség.

34. Üzemmódalapú megközelítés – A képalkotó berendezések energiateljesítményének vizsgálati és összehasonlító módszere, amely az energiafogyasztás vizsgálatakor a termék különböző kis energiaigényű üzemmódjait veszi alapul. Az üzemmódalapú megközelítés által alkalmazott fő kritériumok a kis energiaigényű üzemmódokban mért értékek, wattban (W) kifejezve. Az üzemmódra vonatkozó vizsgálati eljárásokról bővebb információk találhatók az „ENERGY STAR minősítésű képalkotó berendezések üzemmódalapú vizsgálati eljárásai” című dokumentumban a www.energystar.gov/products weboldalon.

35. Nyomtatómű – A képalkotó termék legelemibb egysége, amely vezérli az adott termék képelőállítását. Kiegészítő funkcionális alkatrészek nélkül a nyomtatómű nem képes lekérni a feldolgozandó képadatokat, és ennélfogva önállóan nem üzemképes. A nyomtatómű a kommunikációhoz és a képfeldolgozáshoz funkcionális bővítményeket igényel.

36. Modell – Egyedi modellszám vagy forgalmazási név alatt értékesített vagy forgalmazott képalkotó berendezés. A modell állhat alapegységből, illetve alapegységből és tartozékokból.

37. A termék sebessége – Szabványméretű termékeket tekintve általában egyetlen A4 vagy 8,5″ × 11″ méretű lap egy perc alatt nyomtatott/másolt/leolvasott oldala felel meg egy kép/percnek (ipm). Ha a legnagyobb névleges sebesség eltér az A4 vagy 8,5″ × 11″ méretű lappal számolt képelőállítás értékétől, a magasabb értéket kell használni. — Levélbélyegző gépek esetében az egy perc alatt feldolgozott egyetlen postai küldemény felel meg egy postai küldemény/perc (mppm) értéknek. — Kis formátumú termékek esetében általában egyetlen A4 vagy 4″ × 6″ méretű lap egy perc alatt nyomtatott/másolt/leolvasott oldala 0,25 kép/percnek (ipm) felel meg. — Nagy formátumú termékek esetében egyetlen A2 lap feldolgozása 4 ipm sebességnek, egy A0 lapé pedig 16 ipm sebességnek felel meg. — A kis formátumú, nagy formátumú vagy szabványméretű csoportba sorolt leporelló termékek esetében az ipm-ben kifejezett nyomtatási sebességet a termék forgalmazáskor feltüntetett legmagasabb méter/perc nyomtatási sebességéből kell kiszámítani, az alábbi átváltás szerint: X ipm = 16 × [a nyomathordozó legnagyobb szélessége (méterben) × legnagyobb leképezési sebesség (hosszúság-méter/percben)] Az ipm-re átszámított sebességet minden esetben a legközelebbi egész számra kell kerekíteni (például 14,4 ipm kerekítve 14,0 ipm; 14,5 ipm kerekítve 15 ipm). Minősítési célokra a gyártóknak a termék sebességét a funkciók alább vázolt elsőbbségi sorrendjének megfelelően kell jelenteniük: — nyomtatási sebesség, kivéve, ha a termék nem rendelkezik nyomtatási funkcióval, mert ebben az esetben — másolási sebesség, kivéve, ha a termék nem rendelkezik nyomtatási vagy másolási funkcióval, mert ebben az esetben — leolvasási sebesség.

38. Jellemző teljesítményfelvétel (TEC) alapú megközelítés – A képalkotó berendezések energiateljesítményének vizsgálati és összehasonlító módszere, amely az energiafogyasztás vizsgálatakor a termék normál működése során adott időegység alatt jellemzően felvett energiát veszi alapul. A jellemző teljesítményfelvétel alapú megközelítés fő kritériuma a normál heti villamosenergia-fogyasztás kilowattórában (kWh) mért értéke. A jellemző teljesítményfelvétel alapú vizsgálati eljárásokról bővebb információk a D.2. részben olvashatók.

B. Megfelelőnek minősített termékek

Az itt felsorolt ENERGY STAR előírások személyi, irodai és kereskedelmi képalkotó berendezésekhez, nem pedig ipari (azaz háromfázisú tápellátáshoz közvetlenül csatlakoztatott) termékekhez készültek. Azokra az egységekre érvényesek tehát, amelyek hálózati tápfeszültségről vagy adatátviteli, illetve számítógépes hálózati kapcsolatról üzemelnek, a D.4. részben ismertetett, nemzetközileg elfogadott, szabványos névleges tápfeszültségen. Egy képalkotó berendezés abban az esetben minősíthető ENERGY STAR terméknek, ha megfelel az A. rész szerinti meghatározásnak, valamint az alábbi 1. vagy 2. táblázatban megadott termékleírások egyikének.

1. táblázat

Megfelelőnek minősített termékek – a jellemző teljesítményfelvételen alapuló (TEC) megközelítés

Termékkör Nyomtatási technológia Méretformátum Színkezelési képesség TEC-táblázat Fénymásolók Közvetlen hőnyomtatás Szabványos Monokróm TEC 1 Festékszublimációs Szabványos Színes TEC 2 Festékszublimációs Szabványos Monokróm TEC 1 Elektrofotográfiás Szabványos Monokróm TEC 1 Elektrofotográfiás Szabványos Színes TEC 2 Szilárd tintás Szabványos Színes TEC 2 Közvetett hőnyomtatás Szabványos Színes TEC 2 Közvetett hőnyomtatás Szabványos Monokróm TEC 1 Digitális sokszorosítók Stencil Szabványos Színes TEC 2 Stencil Szabványos Monokróm TEC 1 Faxberendezések Közvetlen hőnyomtatás Szabványos Monokróm TEC 1 Festékszublimációs Szabványos Monokróm TEC 1 Elektrofotográfiás Szabványos Monokróm TEC 1 Elektrofotográfiás Szabványos Színes TEC 2 Szilárd tintás Szabványos Színes TEC 2 Közvetett hőnyomtatás Szabványos Színes TEC 2 Közvetett hőnyomtatás Szabványos Monokróm TEC 1 Többfunkciós eszközök (MFD) Nagyteljesítményű tintasugaras Szabványos Monokróm TEC 3 Nagyteljesítményű tintasugaras Szabványos Színes TEC 4 Közvetlen hőnyomtatás Szabványos Monokróm TEC 3 Festékszublimációs Szabványos Színes TEC 4 Festékszublimációs Szabványos Monokróm TEC 3 Elektrofotográfiás Szabványos Monokróm TEC 3 Elektrofotográfiás Szabványos Színes TEC 4 Szilárd tintás Szabványos Színes TEC 4 Közvetett hőnyomtatás Szabványos Színes TEC 4 Közvetett hőnyomtatás Szabványos Monokróm TEC 3 Nyomtatók Nagyteljesítményű tintasugaras Szabványos Monokróm TEC 1 Nagyteljesítményű tintasugaras Szabványos Színes TEC 2 Közvetlen hőnyomtatás Szabványos Monokróm TEC 1 Festékszublimációs Szabványos Színes TEC 2 Festékszublimációs Szabványos Monokróm TEC 1 Elektrofotográfiás Szabványos Monokróm TEC 1 Elektrofotográfiás Szabványos Színes TEC 2 Szilárd tintás Szabványos Színes TEC 2 Közvetett hőnyomtatás Szabványos Színes TEC 2 Közvetett hőnyomtatás Szabványos Monokróm TEC 1





2. táblázat

Megfelelőnek minősített termékek – üzemmódalapú (OM) megközelítés

Termékkör Nyomtatási technológia Méretformátum Színkezelési képesség OM-táblázat Fénymásolók Közvetlen hőnyomtatás Nagy Monokróm OM 1 Festékszublimációs Nagy Színes és monokróm OM 1 Elektrofotográfiás Nagy Színes és monokróm OM 1 Szilárd tintás Nagy Színes OM 1 Közvetett hőnyomtatás Nagy Színes és monokróm OM 1 Faxberendezések Tintasugaras nyomtatás Szabványos Színes és monokróm OM 2 Levélbélyegző gépek Közvetlen hőnyomtatás Nem alkalmazandó Monokróm OM 4 Elektrofotográfiás Nem alkalmazandó Monokróm OM 4 Tintasugaras nyomtatás Nem alkalmazandó Monokróm OM 4 Közvetett hőnyomtatás Nem alkalmazandó Monokróm OM 4 Többfunkciós eszközök (MFD) Közvetlen hőnyomtatás Nagy Monokróm OM 1 Festékszublimációs Nagy Színes és monokróm OM 1 Elektrofotográfiás Nagy Színes és monokróm OM 1 Tintasugaras nyomtatás Szabványos Színes és monokróm OM 2 Tintasugaras nyomtatás Nagy Színes és monokróm OM 3 Szilárd tintás Nagy Színes OM 1 Közvetett hőnyomtatás Nagy Színes és monokróm OM 1 Nyomtatók Közvetlen hőnyomtatás Nagy Monokróm OM 8 Közvetlen hőnyomtatás Kicsi Monokróm OM 5 Festékszublimációs Nagy Színes és monokróm OM 8 Festékszublimációs Kicsi Színes és monokróm OM 5 Elektrofotográfiás Nagy Színes és monokróm OM 8 Elektrofotográfiás Kicsi Színes OM 5 Mechanikus Nagy Színes és monokróm OM 8 Mechanikus Kicsi Színes és monokróm OM 5 Mechanikus Szabványos Színes és monokróm OM 6 Tintasugaras nyomtatás Nagy Színes és monokróm OM 3 Tintasugaras nyomtatás Kicsi Színes és monokróm OM 5 Tintasugaras nyomtatás Szabványos Színes és monokróm OM 2 Szilárd tintás Nagy Színes OM 8 Szilárd tintás Kicsi Színes OM 5 Közvetett hőnyomtatás Nagy Színes és monokróm OM 8 Közvetett hőnyomtatás Kicsi Színes és monokróm OM 5 Lapolvasók Nem alkalmazandó Nagy, kicsi és szabványos Nem alkalmazandó OM 7

C. A megfelelőnek minősített termékek energiahatékonysági előírásai

Energy Star minősítés csak a fenti B. részben felsorolt, és az alábbi követelményeket kielégítő termékekhez adható meg. Az alkalmazás dátumait az F. rész tartalmazza.

Külső tápegységgel értékesített termékek:: A képalkotó berendezésekre vonatkozó előírások ezen 1.1-es verziója alapján azok a 2009. július 1. -jén vagy azt követően gyártott, egyfeszültségű külső AC-AC vagy AC-DC tápellátásról működő termékek részesülhetnek ENERGY STAR minősítésben, amelyek ENERGY STAR minősítéssel rendelkező külső tápegységgel, illetve olyan tápegységgel üzemelnek, amely az ENERGY STAR vizsgálati eljárás tanúsága szerint megfelel az ENERGY STAR külső tápegység (EPS) követelmények 2.0-s változatának. Az egyfeszültségű külső AC-AC és AC-DC tápegységre vonatkozó ENERGY STAR előírások és vizsgálati módszerek a www.energystar.gov/products weboldalon olvashatók.

1. típusú digitális előfeldolgozóval működő termékek:: A képalkotó berendezésekre vonatkozó előírások ezen 1.1-es verziója alapján azok a 2009. július 1.-jén vagy azt követően gyártott, 1. típusú digitális előfeldolgozóval értékesített termékek részesülhetnek ENERGY STAR minősítésben, amelyek a C.3. részben ismertetett ENERGY STAR digitális előfeldolgozó képalkotó berendezések tápegységére vonatkozó energiahatékonysági követelményeknek megfelelő digitális előfeldolgozó egységgel működnek.

2. típusú digitális előfeldolgozóval működő termékek:: A képalkotó berendezésekre vonatkozó előírások ezen 1.1-es verziója alapján azok a 2009. július 1.-jén vagy azt követően gyártott, 2. típusú digitális előfeldolgozóval értékesített termékek részesülhetnek ENERGY STAR minősítésben, amelyek esetében a gyártó TEC-termékeknél az üzemkész állapot energiafogyasztásának kiszámításakor levonta a digitális előfeldolgozó energiafogyasztásának értékét, illetve OM-termékeknél az alvó és készenléti üzemmód értékeibe azt nem számította be. A C.1. rész részletesebb útmutatással szolgál a TEC-termékek digitális előfeldolgozóihoz használt TEC-értékek meghatározásáról, a C.2. részben pedig bővebb információ található a digitális előfeldolgozó energiafogyasztásának figyelmen kívül hagyásáról az OM-termékek alvó és készenléti szintjének kiszámításakor.

Az EPA és az Európai Bizottság arra törekszik, hogy amennyiben arra lehetőség van, a digitális előfeldolgozók (1. vagy 2. típusának) energiafelvétele ne számítson be vagy kerüljön levonásra a TEC-energiafelhasználási és OM-energiafogyasztási méréseknél.

Kiegészítő vezeték nélküli kézibeszélővel értékesített termékek:: A minősítéshez a 2009. július 1.-jétől gyártott és kiegészítő vezeték nélküli kézibeszélővel értékesített faxberendezéseknek vagy faxolásra képes többfunkciós eszközöknek ENERGY STAR minősítésű kézibeszélőt, vagy olyan kézibeszélőt kell használniuk, amely az ENERGY STAR vizsgálati módszerrel végzett vizsgálaton megfelel az ENERGY STAR telefonokra vonatkozó előírásainak azon a napon, amelyen a képalkotó termék ENERGY STAR minősítést kap. A telefonokra vonatkozó ENERGY STAR előírások és vizsgálati módszerek a www.energystar.gov/products weboldalon olvashatók.

Kétoldalas nyomtatás:: Azoknak az elektrofotográfiás, szilárd tintás, és nagyteljesítményű tintasugaras szabványméretű fénymásolóknak, többfunkciós eszközöknek és nyomtatóknak, amelyekre a C.1. részben foglalt TEC-megközelítés vonatkozik, meg kell felelniük a monokróm termék sebességén alapuló következő kétoldalas másolási követelményeknek:

1. ENERGY STAR alkalmassági kritériumok – jellemző teljesítményfelvétel (TEC)

A fenti B. rész 1. táblázatában felsorolt képalkotó berendezések akkor részesülhetnek ENERGY STAR minősítésben, ha TEC-értékeik nem lépik túl az esetükben megállapított alábbi értékeket.

2. típusú digitális előfeldolgozóval működő képalkotó berendezéseknél a digitális előfeldolgozó energiafogyasztását – az alábbi számítási példának megfelelően – nem szabad figyelembe venni a termék mért TEC-értékének és az alábbi határértékeknek az összevetésekor. A digitális előfeldolgozó nem befolyásolhatja a képalkotó berendezés azon képességét, hogy kis energiaigényű üzemmódba lépjen, vagy abból kilépjen. A digitális előfeldolgozó energiafogyasztása akkor hagyható figyelmen kívül, ha kielégíti az A. rész 32. pontjában foglalt meghatározás feltételeit, és olyan önálló feldolgozó egységként működik, amely hálózaton keresztül feladat-végrehajtást tud elindítani.

Példa: A nyomtató TEC-eredménye összesen 24,5 kWh/hét, belső digitális előfeldolgozója pedig 50 W-ot fogyaszt üzemkész állapotban. 50W × 168 óra/hét = 8,4 kWh/hét, amelyet azután le kell vonni a vizsgált TEC-értékből: 24,5 kWh/hét – 8,4 kWh/hét = 16,1 kWh/hét. A 16,1 kWh/hét értéket kell az alábbi határértékekkel összevetni.

Megjegyzés: Az alábbi összes egyenletben x = a monokróm termék sebessége (ipm-ben).

TEC 1. táblázat

Termék(ek): fénymásolók, digitális sokszorosítók, faxberendezések, nyomtatók Méretformátum(ok): szabványméret: Nyomtatási technológiák: közvetlen hőnyomtatás, monokróm festékszublimációs, monokróm elektrofotográfiás, monokróm stencil, monokróm hőnyomtatás, monokróm nagyteljesítményű tintasugaras nyomtatás Monokróm termék sebessége (ipm) Megengedett legnagyobb TEC (kWh/hét) ≤ 15 1,0 kWh 15 < x ≤ 40 (0,10 kWh/ipm)x – 0,5 kWh 40 < x ≤ 82 (0,35 kWh/ipm)x – 10,3 kWh > 82 (0,70 kWh/ipm)x – 39,0 kWh





TEC 2. táblázat

Termék(ek): fénymásolók, digitális sokszorosítók, faxberendezések, nyomtatók Méretformátum(ok): szabványméret: Nyomtatási technológiák: színes festékszublimációs, színes stencil, színes közvetett hőnyomtatás, színes elektrofotográfiás, szilárd tintás, színes nagyteljesítményű tintasugaras nyomtatás Monokróm termék sebessége (ipm) Megengedett legnagyobb TEC (kWh/hét) ≤ 32 (0,10 kWh/ipm)x + 2,8 kWh 32 < x ≤ 58 (0,35 kWh/ipm)x – 5,2 kWh > 58 (0,70 kWh/ipm)x – 26,0 kWh





TEC 3. táblázat

Termék(ek): többfunkciós eszközök Méretformátum(ok): szabványméret: Nyomtatási technológiák: közvetlen hőnyomtatás, monokróm festékszublimációs, monokróm elektrofotográfiás, monokróm közvetett hőnyomtatás, monokróm nagyteljesítményű tintatsugaras nyomtatás Monokróm termék sebessége (ipm) Megengedett legnagyobb TEC (kWh/hét) ≤ 10 1,5 kWh 10 < x ≤ 26 (0,10 kWh/ipm)x + 0,5 kWh 26 < x ≤ 68 (0,35 kWh/ipm)x – 6,0 kWh > 68 (0,70 kWh/ipm)x – 30,0 kWh





TEC 4. táblázat

Termék(ek): többfunkciós eszközök Méretformátum(ok): szabványméret: Nyomtatási technológiák: színes festékszublimációs, színes közvetett hőnyomtatás, színes elektrofotográfiás, szilárd tintás, színes nagyteljesítményű tintasugaras nyomtatás Monokróm termék sebessége (ipm) Megengedett legnagyobb TEC (kWh/hét) ≤ 26 (0,10 kWh/ipm)x + 3,5 kWh 26 < x ≤ 62 (0,35 kWh/ipm)x – 3,0 kWh > 62 (0,70 kWh/ipm)x – 25,0 kWh

2. ENERGY STAR alkalmassági kritériumok – OM

A fenti C. rész 2. táblázatában felsorolt képalkotó berendezések akkor részesülhetnek ENERGY STAR minősítésben, ha energiafogyasztásuk nem lépi túl az esetükben megállapított alábbi értékeket. Azoknál a termékeknél, amelyek üzemkész üzemmódban megfelelnek az alvó üzemmódra vonatkozó követelményeknek, nincs szükség további automatikus fogyasztáscsökkentésre az alvó üzemmódra megállapított határérték teljesítéséhez. Azoknál a termékeknél továbbá, amelyek üzemkész vagy alvó üzemmódban megfelelnek a készenléti üzemmódra vonatkozó követelményeknek, az ENERGY STAR minősítés megszerzéséhez nincs szükség további automatikus fogyasztáscsökkentésre.

Azon képalkotó berendezések esetében, amelyek digitális előfeldolgozója funkcionálisan integrált és a képalkotó berendezésről kapja a tápellátást, figyelmen kívül kell hagyni a digitális előfeldolgozó energiafogyasztását az alvó üzemmód mért energiafelvételének a nyomtatóműre és a funkcionális bővítményre megállapított alábbi összesített határértékekkel való összevetésekor, illetve a készenléti üzemmódban mért szint és az alább megállapított határértékek összehasonlításakor. A digitális előfeldolgozó nem befolyásolhatja a képalkotó berendezés azon képességét, hogy kis energiaigényű üzemmódba lépjen, vagy abból kilépjen. A digitális előfeldolgozó energiafogyasztása akkor hagyható figyelmen kívül, ha kielégíti az A. rész 32. pontjában foglalt meghatározás feltételeit, és olyan önálló feldolgozó egységként működik, amely hálózaton keresztül feladat-végrehajtást tud elindítani.

Alapértelmezett késleltetés időtartamára vonatkozó kritériumok: Az OM-termékek akkor részesülhetnek ENERGY STAR minősítésben, ha az alapértelmezett késleltetés időtartamára vonatkozóan megfelelnek az alábbi A–C. táblázatban az egyes terméktípusokra előírt és a termék leszállításakor aktivált beállításoknak. Ezenfelül valamennyi OM-terméket legfeljebb négyórás, kizárólag a gyártó által módosítható legnagyobb készülékkésleltetési idővel kell leszállítani. Ezt a legnagyobb készülékkésleltetési időt a felhasználó nem módosíthatja, és az rendszerint nem módosítható a termék belső, erőszakos átalakítása nélkül. Az A–C. táblázatban megadott alapértelmezett késleltetési időtartamokat a felhasználó módosíthatja.

A. táblázat

Az alvó üzemmódba való belépés legnagyobb alapértelmezett késleltetési időtartama kis formátumú és szabványméretű OM-termékekre, a levélbélyegző gépek kivételével, percben

Monokróm termék sebessége (ipm) Faxberendezések Többfunkciós eszközök Nyomtatók Lapolvasók 0–10 5 15 5 15 11–20 5 30 15 15 21–30 5 60 30 15 31–50 5 60 60 15 51+ 5 60 60 15





B. táblázat

Az alvó üzemmódba való belépés legnagyobb alapértelmezett késleltetési időtartama nagy formátumú OM-termékekre, a levélbélyegző gépek kivételével, percben

Monokróm termék sebessége (ipm) Fénymásolók Többfunkciós eszközök Nyomtatók Lapolvasók 0–10 30 30 30 15 11–20 30 30 30 15 21–30 30 30 30 15 31–50 60 60 60 15 51+ 60 60 60 15





C. táblázat

Az alvó üzemmódba való belépés legnagyobb alapértelmezett késleltetési időtartama levélbélyegző gépekre, percben

Termék sebessége (mppm) Levélbélyegző gépek 0–50 20 51–100 30 101–150 40 151+ 60

Készenléti állapotra vonatkozó követelmények: Az OM-termékek akkor részesülhetnek ENERGY STAR minősítésben, ha a készenléti üzemmód áramfelvételét tekintve megfelelnek az alábbi D. táblázatban az egyes terméktípusokra előírt határértékeknek.

D. táblázat

Az OM-termékek legmagasabb készenléti fogyasztási szintje wattban

Terméktípus Készenlét (W) az összes OM-termék esetében 1

Az alábbi 1–8. OM-táblázatban szereplő alkalmassági kritériumok a termék nyomtatóművére vonatkoznak. Mivel a termékkel szemben elvárás, hogy az alap nyomtatóműn kívül egy vagy több egyéb funkcióval is rendelkezzen, az alábbi számítási értékeket hozzá kell adni a nyomtatómű alvó üzemmódra vonatkozó határértékeihez. Az alkalmasság meghatározásához a megfelelő funkcionális bővítményekkel ellátott alaptermékre vonatkozó, összesített értéket kell alapul venni. A gyártók elsődlegesként legfeljebb három funkcionális bővítményt határozhatnak meg az egyes modellek esetében, másodlagos bővítmények esetében viszont az összes meglévőt feltüntethetik (a három elsődleges bővítményen kívüli összes további bővítmény másodlagosként szerepel). Ezt illusztrálja az alábbi példa:

Példa: Vegyünk alapul egy szabványméretű tintasugaras nyomtatót USB 2.0 csatlakozóval és memóriakártya-csatlakozóval. Feltételezve, hogy a vizsgálat során használt elsődleges illesztőfelület az USB-csatlakozó, a nyomtatómodell funkcionális bővítményként 0,5 W energiaértéket kap az USB-re és 0,1 W-ot a memóriakártya-olvasóra, ami összesen 0,6 W számítási értéket jelent a funkcionális bővítményekre. Mivel az OM 2. táblázat a nyomtatómű esetében alvó üzemmódban a határértéket 1,4 W-ban állapítja meg, az ENERGY STAR alkalmasság meghatározásakor a gyártó összeadja a nyomtatómű alvó üzemmódjára vonatkozó határtértéket a funkcionális bővítmények számítási értékével az alaptermék minősítése esetében megengedett legnagyobb energiafogyasztás meghatározására: 1,4 W + 0,6 W. Ha a nyomtató alvó üzemmódban mért energiafogyasztásának értéke legfeljebb 2 W, az az ENERGY STAR alvó üzemmódra megállapított határértékén belül marad.

3. táblázat

Megfelelőnek minősített termékek – OM funkcionális bővítmények

Típus Jellemzők Funkcionális bővítményekre meghatározott számítási értékek (W) Elsődleges Másodlagos Illesztőfelületek A. Vezetékes < 20 MHz 0,3 0,2 A képalkotó berendezésen lévő olyan fizikai adatátviteli vagy hálózati csatlakozási portok, amelyek < 20 MHz átviteli sebességre képesek. Ide tartozik az USB 1.x, az IEEE488, az IEEE 1284/párhuzamos/Centronics, az RS232 és/vagy a faxmodem. B. Vezetékes ≥ 20 MHz és < 500 MHz 0,5 0,2 A képalkotó berendezésen lévő olyan fizikai adatátviteli vagy hálózati csatlakozási portok, amelyek ≥ 20 MHz és < 500 MHz átviteli sebességre képesek. Ide tartozik az USB 2.x, az IEEE 1394/FireWire/i. LINK és a 100Mb Ethernet. C. Vezetékes ≥ 500 MHz 1,5 0,5 A képalkotó berendezésen lévő olyan fizikai adatátviteli vagy hálózati csatlakozási portok, amelyek < 500 MHz átviteli sebességre képesek. Ide tartozik az 1G Ethernet. D. Vezeték nélküli 3,0 0,7 A képalkotó berendezésen lévő olyan adaátviteli vagy hálózati csatlakozási illesztőfelületek, amelyeket vezeték nélküli, rádiófrekvencián keresztül történő adatátvitelre terveztek. Ide tartozik a Bluetooth és a 802.11. E. Vezetékes kártya/kamera/háttértár 0,5 0,1 A képalkotó berendezésen lévő olyan fizikai adatátviteli vagy hálózati csatlakozó portok, amelyeket olyan külső eszközökhöz való csatlakozásra terveztek, mint a flash memóriakártya-/intelligenskártya-olvasó és kamera-illesztőfelületek (beleértve a PictBridge-t). G. Infravörös 0,2 0,2 A képalkotó berendezésen lévő olyan fizikai adatátviteli vagy hálózati csatlakozási illesztőfelületek, amelyeket infravörös technológián keresztül történő adatátvitelre terveztek. Ide tartozik az IrDA. Egyéb Addattárolás – 0,2 A képalkotó berendezésben lévő belső háttértármeghajtók. Ide csak a belső meghajtók tartoznak (például lemezmeghajtók, DVD-meghajtók, Zip-meghajtók) és ez minden egyes külön meghajtóra vonatkozik. A külső meghajtókhoz (például SCSI) vagy a belső memóriához használatos illeszőfelületek nem tartoznak e bővítmények körébe. Lapolvasók CCFL lámpával vagy anélkül – 0,5 Hidegkatódos fénycsövet (CCFL) vagy egyéb technológiát, például világító diódát (LED), halogént, melegkatódos fénycsövet (HCFT), xenont vagy fénycsövet (TL) alkalmazó lapolvasók. Ez a bővítmény csak egyszer szerepelhet, függetlenül a lámpa méretétől vagy az alkalmazott lámpák/izzók számától. PC-alapú rendszer (nem képes nyomtatásra/másolásra/lapolvasására jelentős PC-erőforrások használata nélkül) – –0,5 Ez a bővítmény azokra a képalkotó termékekre vonatkozik, amelyek jelentős erőforrások – például memória és adatfeldolgozás – tekintetében külső számítógépet vesznek igénybe a képalkotó berendezések által rendszerint önállóan végzett olyan alapfunkciókhoz, mint például az oldalleképezés. Ez a bővítmény nem vonatkozik azokra a termékekre, amelyek a számítógépet egyszerűen a képadatok forrásaként vagy rendeltetési helyeként használják. Vezeték nélküli kézibeszélő – 0,8 A képalkotó berendezés és a vezeték nélküli kézibeszélő közötti kommunikációt biztosító bővítmény. Ez a bővítmény csak egyszer szerepelhet, függetlenül attól, hogy a termék kialakítása szerint hány vezeték nélküli kézibeszélő kezelésére alkalmas. Ez a bővítmény nem vonatkozik magának a kézibeszélőnek az energiafogyasztási követelményeire. Memória – 1,0 W/1 GB A képalkotó berendezésben az adattárolásra rendelkezésre álló belső kapacitás. Ez a bővítmény a belső memória összes mennyiségére vonatkozik, azt megfelelően arányosítani kell. Egy 2,5 GB-os memóriaegység számítási értéke például 2,5 W, egy 0,5 GB-os memóriaegységé pedig 0,5 W. Tápegység mérete, a tápegység kimenő teljesítménye alapján Megjegyzés: Ez a bővítmény KIZÁRÓLAG azokra a termékekre vonatkozik, amelyeket a 2. és 6. OM-táblázat részletez. – Ha a tápegység kimenő teljesítménye (PSOR) > 10 W, akkor 0,02 × (a tápegység kimenő teljesítménye – 10 W) Ez a bővítmény kizárólag azokra a képalkotó termékekre vonatkozik, amelyeket a 2–6. OM-táblázat részletez. A számítási értéket a belső vagy külső tápegységnek a gyártója által megadott névleges kimenő egyenáramú teljesítményéből számítják. (Nem mért mennyiség.) Például annak a legfeljebb 3 A/12 V névleges teljesítményű egységnek az esetében, amelynek így PSOR-ja 36 W, a tápellátási számítási érték 0,02 × (36–10) = 0,02 × 26 = 0,52 W. Többféle feszültséget szolgáltató tápegységek esetében az összes feszültség előállításához szükséges teljesítményt kell alapul venni, amennyiben az előírások nem tartalmaznak ennél alacsonyabb névleges teljesítményre vonatkozó korlátozást. Például egy 3 A/24 V és 1,5 A/5 V teljesítmény leadására képes tápegység összesített kimenő teljesítménye (3 × 24) + (1,5 × 5) = 79,5 W, számítási értéke pedig 1,39 W.

A fenti 3. táblázatban ismertetett bővítményértékeknél különbséget kell tenni az elsődleges és a másodlagos bővítmények között. Ezek a jelölések arra az állapotra utalnak, amelyben az illesztőfelület marad a képalkotó termék alvó üzemmódjában. Az OM vizsgálati eljárás során a képalkotó berendezés alvó üzemmódjában aktív állapotban maradó csatlakozókat határoztuk meg elsődlegesként, a képalkotó berendezés alvó üzemmódjában adott esetben inaktívakat pedig másodlagosként. A legtöbb funkcionális bővítmény rendszerint másodlagos típusú.

A gyártóknak csak azokat a bővítménytípusokat kell figyelembe venniük, amelyek a terméken annak leszállításkori konfigurációjában rendelkezésre állnak. A vásárlás után rendelkezésére álló felhasználói opciókat, illetve a termék külső tápegységről működtetett digitális előfeldolgozóján lévő kezelőfelületeket nem kell figyelembe venni a számítási értékeknek a képalkotó berendezésre való alkalmazásakor.

A több illesztőfelülettel rendelkező termékek esetében ezeket az illesztőfelületeket egyedi és különálló illesztőfelületnek kell tekinteni. A több funkciót is ellátó illesztőfelületeket azonban csak egyszer szabad figyelembe venni. Például az az USB-csatlakozó, amely 1× és 2× sebességgel is működik, csak egyszer vehető számításba, és csak egyetlen számítási érték vonatkozik rá. Amennyiben egy adott illesztőfelület besorolható a 3. táblázat szerinti több illesztőfelület-típusba is, a gyártónak a bővítmény megfelelő számítási értékének meghatározásakor azt a funkciót kell választania, amelyet elsődleges működésre terveztek. Például a képalkotó berendezés elülső részén található USB-csatlakozó, amely a képalkotó berendezés termékleírásában PictBridge-ként vagy „kamera-illesztőfelületként” szerepel, nem B. típusú, hanem E. típusú illesztőfelületnek számít. Ugyanígy a többféle formátumot támogató memóriakártyaolvasó nyílást csak egyszer lehet számításba venni. Ezenkívül a több 802.11 típust támogató rendszert csak egyetlen vezeték nélküli illesztőfelületként lehet figyelembe venni.

OM 1. táblázat

Termék(ek): fénymásolók, többfunkciós eszközök Méretformátum(ok): nagy formátum Nyomtatási technológiák: színes festékszublimációs, színes hőnyomtatás, közvetlen hőnyomtatás, monokróm festékszublimációs, monokróm elektrofotográfiás, monokróm hőnyomtatás, színes elektrofotográfiás, szilárd tintás nyomtatás Alvó üzemmód (W) Nyomtatómű 30





OM 2. táblázat

Termék(ek): faxberendezések, többfunkciós eszközök, nyomtatók: Méretformátum(ok): szabványméret: Nyomtatási technológiák: színes tintasugaras, monokróm tintasugaras Alvó üzemmód (W) Nyomtatómű 1,4





OM 3. táblázat

Termék(ek): többfunkciós eszközök, nyomtatók Méretformátum(ok): nagy formátum Nyomtatási technológiák: színes tintasugaras, monokróm tintasugaras Alvó üzemmód (W) Nyomtatómű 15





OM 4. táblázat

Termék(ek): levélbélyegző gépek Méretformátum(ok): Nem alkalmazandó Nyomtatási technológiák: közvetlen hőnyomtatás, monokróm elektrofotográfiás, monokróm tintasugaras, monokróm hőnyomtatás Alvó üzemmód (W) Nyomtatómű 7





OM 5. táblázat

Termék(ek): nyomtatók Méretformátum(ok): kis formátum Nyomtatási technológiák: színes festékszublimációs, közvetlen hőnyomtatás, színes tintasugaras, színes mechanikus, színes hőnyomtatás, monokróm festékszublimációs, monokróm elektrofotográfiás, monokróm tintasugaras, monokróm mechanikus, színes elektrofotográfiás, szilárd tintás Alvó üzemmód (W) Nyomtatómű 9





OM 6. táblázat

Termék(ek): nyomtatók Méretformátum(ok): szabványméret: Nyomtatási technológiák: színes mechanikus, monokróm mechanikus Alvó üzemmód (W) Nyomtatómű 4,6





OM 7. táblázat

Termék(ek): Lapolvasók Méretformátum(ok): nagy formátum, kis formátum, szabványméret Nyomtatási technológiák: Nem alkalmazandó Alvó üzemmód (W) Lapolvasómotor 4,3





OM 8. táblázat

Termék(ek): nyomtatók Méretformátum(ok): nagy formátum Nyomtatási technológiák: színes festékszublimációs, színes mechanikus, színes hőnyomtatás, közvetlen hőnyomtatás, monokróm festékszublimációs, monokróm elektrofotográfiás, monokróm mechanikus, monokróm hőnyomtatás, színes elektrofotográfiás, szilárd tintás Alvó üzemmód (W) Nyomtatómű 14

3. A digitális előfeldolgozó energiahatékonysági követelményei

Az energiahatékonyságra vonatkozó alábbi követelmények a jelen előírások A. részében meghatározott digitális előfeldolgozó berendezésekre alkalmazandók.

A tápegység energiahatékonysági követelményei

Belső AC-DC tápegységet használó, 1. típusú digitális előfeldolgozók: az egyenáramú tápellátást saját belső AC-DC tápforrásról biztosító digitális előfeldolgozók tápellátására a következő energiahatékonysági követelmény érvényes: 80 % minimális energiahatékonyság 20 %, 50 % és 100 % névleges teljesítménynél, és ≥ 0,9 teljesítménytényező 100 % névleges teljesítménynél.

Külső tápegységet használó, 1. típusú digitális előfeldolgozók: az egyenáramú tápellátást saját külső tápegységéről biztosító digitális előfeldolgozónak (az ENERGY STAR V2.0 program egyfeszültséges AC-AC és AC-DC külső tápegységekre vonatkozó követelményeinek meghatározása szerint) ENERGY STAR minősítéssel kell rendelkeznie, illetve meg kell felelnie az egyfeszültséges AC-AC és AC-DC külső tápegységekre vonatkozóan az ENERGY STAR V2.0 programkövetelményekben az üresjáratú és aktív üzemmódra előírt teljesítményszinteknek. Az ENERGY STAR előírások és a megfelelőnek minősített termékek listája a következő weboldalon érhető el: www.energystar.gov/powersupplies.

Vizsgálati eljárások

Az ENERGY STAR iránymutatásokban előírt követelményeket kielégítő típusok megfelelőségét a gyártóknak saját maguknak kell vizsgálatokkal igazolniuk és hitelesíteniük.

— A vizsgálatok elvégzése során a partner elfogadja az alábbi 4. táblázatban foglalt vizsgálati eljárások használatát.

— A minősítési követelményeknek megfelelő termékek vizsgálati eredményeit értelemszerűen az EPA-nak vagy az Európai Bizottságnak kell jelenteni.

A további vizsgálati és jelentési követelményeket az alábbiakban ismertetjük.

Több feszültség/frekvencia kombinációval üzemelni képes típusok: A gyártóknak termékeiket azo(ko)n a piaco(ko)n kell vizsgálniuk, ahol az adott típusokat ENERGY STAR minősített termékként fogják értékesíteni és reklámozni. Az EPA és ENERGY STAR partnerországai megállapodtak egy táblázatban, amely vizsgálati célokra három feszültség/frekvencia kombinációt határoz meg. Az egyes piacokra vonatkozó nemzetközi feszültség/frekvencia kombinációk tekintetében lásd a D.4. részt.

A több nemzetközi piacon is ENERGY STAR minősítettként értékesített, és ebből kifolyólag több bemeneti feszültséggel működni képes termékek esetében a gyártónak minden vonatkozó feszültség/frekvencia kombináció esetében meg kell vizsgálnia és jelentenie kell a szükséges energiafogyasztási vagy hatékonysági értékeket. Például ugyanazon típust az Egyesült Államokba és Európába egyaránt szállító gyártónak annak érdekében, hogy a termék mindkét piacon ENERGY STAR minősített lehessen, azt 115 V/60 Hz és 230 V/50 Hz kombinációban egyaránt be kell vizsgálnia és be kell jelentenie, az értékeknek pedig meg kell felelniük az előírásoknak. Amennyiben egy típus csak egy feszültség/frekvencia kombinációban teljesíti az ENERGY STAR előírásokat (pl. 115 V/60 Hz-en), akkor azt csak a vizsgált feszültség/frekvencia kombinációt támogató területeken lehet ENERGY STAR minősítettnek tekinteni és ennek megfelelően reklámozni (pl.: Észak-Amerikában és Tajvanon).

4. táblázat

Digitális előfeldolgozók 1. típusára vonatkozó vizsgálati eljárások

Előírt követelmény Vizsgálati protokoll Forrás Tápegység energiahatékonysága Belső tápegység (IPS) IPS: http://efficientpowersupplies.epri.com/ Külső tápegység (EPS) ENERGY STAR vizsgálat EPS: www.energystar.gov/powersupplies/

D. Vizsgálati iránymutatások

A képalkotó berendezések energiahatékonyságának vizsgálatára vonatkozó egyedi útmutatásokat az alábbi három szakaszban ismertetjük, amelyek címe a következő:

— A jellemző teljesítményfelvételt vizsgáló eljárás;

— Az üzemmódot vizsgáló eljárás; továbbá

— Az ENERGY STAR minősítésű képalkotó berendezések vizsgálati feltételei és berendezései.

Az ENERGY STAR minősítés meghatározásakor alapvetően az ezen eljárások során kapott vizsgálati eredményeket használják fel.

Az Energy Star iránymutatásokban előírt követelményeket kielégítő termékek megfelelőségét a gyártóknak saját maguknak kell vizsgálatokkal igazolniuk, és hitelesíteniük. Képalkotó berendezések olyan típuscsaládjai esetében, amelyeken belül a berendezések a készülékház formája és színe kivételével azonosak, a minősítés egyetlen reprezentatív modellen elvégzett vizsgálat alapján megadható. Ugyanilyen módon az előző évben értékesített modellekhez képest változatlan, vagy csak külső megjelenésében megváltoztatott modellek esetében új vizsgálati adatok benyújtása nem szükséges, amennyiben a termék műszaki jellemzői nem változtak.

Ha a terméket termékcsalád vagy -sorozat részeként különböző konfigurációkban kínálják, a partner az egyes modellek külön bevizsgálása helyett a termékcsalád legjobban felszerelt konfigurációját vizsgálja és jelenti be. Termékcsaládok minősítésekor a gyártó továbbra is minden egyes képalkotó termék energiahatékonysági megfelelőségével kapcsolatban elszámoltatható, így a be nem vizsgált vagy be nem jelentett modellekkel kapcsolatban is.

Példa: A és B modell csak abban a tekintetben tér el egymástól, hogy az A modellt > 500 MHz vezetékes illesztőfelülettel, a B modellt pedig < 500 MHz vezetékes illesztőfelülettel szállítják. Ha az A modellt bevizsgálják és az megfelel az ENERGY STAR előírásoknak, a partner az A és B modellre vonatkozóan bejelentheti a kizárólag az A modellre vonatkozó vizsgálati adatokat.

Ha a termék energiaellátása vezetékes hálózatról, USB-ről, IEEE1394-ről, Power-over-Ethernetről, telefonrendszerről vagy más eszközről, illetőleg ezen eszközök kombinációjáról biztosított, a termék nettó váltóáram-fogyasztását kell a minősítéshez alapul venni (számításba véve az OM vizsgálati eljárásban meghatározott módon a váltóáram-egyenáram konverziós veszteségeket).

1. A további vizsgálati és jelentési követelményeket az alábbiakban ismertetjük.

A bevizsgáláshoz szükséges egységek száma

A bevizsgálást a gyártó vagy meghatalmazott képviselője egy modell egyetlen egységén végzi.

a) Az előírások B. részének 1. táblázatában szereplő termékek esetében, ha az eredetileg bevizsgált egység TEC-vizsgálati eredményei megfelelnek a követelményeknek, de az értéktartomány felső 10 %-án belül esnek, be kell vizsgálni ugyanazon modellnek egy további egységét is. A gyártóknak mindkét egység vonatkozásában jelenteniük kell az értékeket. Az ENERGY STAR minősítéshez mindkét egységnek meg kell felelnie az ENERGY STAR előírásoknak.

b) Az előírások B. részének 2. táblázatában szereplő termékek esetében, ha az eredetileg bevizsgált egység OM-vizsgálati eredményei megfelelnek a követelményeknek, de az értéktartomány felső 15 %-án belül esnek a terméktípushoz meghatározott bármely üzemmód tekintetében, be kell vizsgálni ugyanazon modellnek két további egységét is. Az ENERGY STAR minősítéshez mindhárom egységnek meg kell felelnie az ENERGY STAR előírásoknak:

A megfelelő minősítéssel rendelkező termékek adatainak benyújtása az EPA, illetve az Európai Bizottság felé

Az ENERGY STAR iránymutatásokban előírt követelményeket kielégítő termékek megfelelőségét a partnereknek saját maguknak kell vizsgálatokkal igazolniuk és hitelesíteniük, és az adatokat be kell nyújtaniuk az EPA vagy adott esetben az Európai Bizottság számára. A termékekkel kapcsolatban jelentendő információkat a végső specifikációk kiadása után röviddel kell meghatározni. Ezenkívül a partnereknek kivonatot kell benyújtaniuk az EPA vagy adott esetben az Európai Bizottság számára a terméktájékoztató kiadványokból, amelyek ismertetik a fogyasztóknak a javasolt késleltetési időhöz kapcsolódó energiagazdálkodási beállításokat. E követelmény célja az, hogy a termékeket abban a formában vizsgálják, ahogyan azt a fogyasztókhoz szállítják, azokkal a használati útmutatókkal, amelyeket a felhasználóknak is biztosítanak.

Több feszültség/frekvencia kombinációval üzemelni képes típusok

A gyártóknak termékeiket azo(ko)n a piaco(ko)n kell vizsgálniuk, ahol az adott típusokat ENERGY STAR minősített termékként fogják értékesíteni és reklámozni. Az EPA, az Európai Bizottság és ENERGY STAR országpartnereik közös táblázatot hoztak létre, amely három feszültség/frekvencia kombinációt határoz meg vizsgálati célokra. Az egyes piacokra vonatkozó nemzetközi feszültség/frekvencia kombinációk és papírméretek tekintetében lásd a képalkotó berendezések vizsgálati feltételeit.

A több nemzetközi piacon is ENERGY STAR minősítettként értékesített, és ebből kifolyólag több bemeneti feszültséggel működni képes termékek esetében a gyártónak minden vonatkozó feszültség/frekvencia kombináció esetében meg kell vizsgálnia és jelentenie kell a szükséges energiafogyasztási vagy hatékonysági értékeket. Például ugyanazon típust az Egyesült Államokba és Európába egyaránt szállító gyártónak annak érdekében, hogy a termék mindkét piacon ENERGY STAR minősített lehessen, azt 115 V/60 Hz és 230 V/50 Hz kombinációban egyaránt be kell vizsgálnia és be kell jelentenie, az értékeknek pedig meg kell felelniük az előírásoknak. Amennyiben egy típus csak egy feszültség/frekvencia kombinációban teljesíti az ENERGY STAR előírásokat (pl. 115 V/60 Hz-en), akkor azt csak a vizsgált feszültség/frekvencia kombinációt támogató területeken lehet ENERGY STAR minősítettnek tekinteni és ennek megfelelően reklámozni (pl.: Észak-Amerikában és Tajvanon).

2. A jellemző teljesítményfelvételt (TEC) vizsgáló eljárás

a) Az eljárás hatálya alá tartozó termékek: a TEC-vizsgálati eljárás a B. rész 1. táblázatában meghatározott szabványméretű termékekre vonatkozik.

b) Vizsgálati paraméterek

Ez a szakasz a termékek TEC-vizsgálati eljárás szerinti bemérésekor használatos vizsgálati paramétereket írja le. Nem tárgyalja a vizsgálati feltételeket, amelyeket az alábbi D.4. rész vázol.

Bevizsgálás egyoldalas üzemmódban

A termékeket egyoldalas üzemmódban kell bevizsgálni. A fénymásolásra szolgáló eredetinek egyoldalas képnek kell lennie.

A bevizsgálásra használt kép

A bevizsgálásra használt kép a 10561:1999. sz. ISO/IEC szabvány vizsgálati mintája. Ezt 10-es méretű, rögzített szélességű Courier betűtípussal (vagy ennek legközelebbi megfelelőjével) kell leképezni; a német nyelv egyedi karaktereit nem kell reprodukálni, ha a termék erre nem képes. A képet a célpiacnak megfelelően egy 8,5” × 11” vagy A4 méretű papírlapra kell leképezni. Az oldalleíró nyelv (PDL) értelmezésére (például PCL, Postscript) képes nyomtatók és többfunkciós eszközök esetében a képeket PDL-formátumban kell a termékre elküldeni.

Bevizsgálás monokrómban

A színes nyomtatásra képes termékeket monokróm képek előállításával kell bevizsgálni, amennyiben arra alkalmasak.

Automatikus kikapcsolás és hálózati üzemelés engedélyezése

A terméket a leszállításkori és használatra ajánlott formában kell konfigurálni, különösen az olyan kulcsfontosságú paraméterek vonatkozásában, mint az energiagazdálkodás alapértelmezett késleltetési idői és a felbontás (az alább meghatározott kivétellel). A gyártó által ajánlott késleltetési időkre vonatkozó minden információnak meg kell felelnie a leszállításkori konfigurációnak, beleértve a használati útmutatóban, a weboldalakon található, valamint az üzembe helyező szakemberek által adott információkat is. Ha egy nyomtató, digitális sokszorosító vagy nyomtatási képességgel rendelkező többfunkciós eszköz, illetve faxberendezés automatikus kikapcsolási képességgel rendelkezik, és az leszállításkor aktiválva van, azt a bevizsgálás előtt le kell tiltani. A leszállításkor hálózati csatlakoztatásra alkalmas (2) nyomtatókat és többfunkciós eszközöket hálózathoz kell csatlakoztatni. A hálózati csatlakozó (vagy hálózati csatlakozási képesség hiányában más adatátvitel-típusok) típusát a gyártó szabadon határozhatja meg, és ezt kell megadni. A bevizsgálás céljára szolgáló nyomtatási feladat nem hálózati csatlakozókon (például USB) is elküldhető, még a hálózatba csatlakoztatott egységeken is.

A termék konfigurációja

A leszállításkori és használatra ajánlott konfigurációnak megfelelően papírforrásnak és utófeldolgozó hardvernek lennie kell a konfigurációban; azonban ezeknek a bevizsgálás során történő használatáról a gyártó szabadon dönthet (azaz bármely papírforrás használható). A páramentesítő funkciók kikapcsolhatók, amennyiben azok a felhasználó által irányíthatók. A bevizsgálást megelőzően be kell szerelni a modell részét képező és a felhasználó általi felszerelésre vagy csatlakoztatásra szánt hardvert (például papírkezelő funkciót).

Digitális sokszorosítók

A digitális sokszorosítókat a rendeltetésüknek és funkcióiknak megfelelően kell beállítani és használni. Például minden feladatban csak egy eredeti kép szerepelhet. A digitális sokszorosítókat a legnagyobb feltüntetett sebességen kell bevizsgálni, ugyanezt a sebességet kell használni a bevizsgálás elvégzéséhez a feladat nagyságának meghatározásához, nem pedig a leszállításkori alapértelmezett sebességet, ha ez attól különbözik. A digitális sokszorosítókat egyébként a leszállításkori képességeiktől függően nyomtatóként, fénymásolóként vagy többfunkciós eszközként kell kezelni.

c) A feladat felépítése

Ez a szakasz írja le, hogy miként kell meghatározni a feladatonkénti képek számát a termék TEC-vizsgálati eljárás szerinti beméréséhez, illetve a TEC-számítások céljaira a napi feladatok számát.

E vizsgálati eljárás céljaira a bevizsgálási feladatméret meghatározásához használt terméksebesség az egyoldalas, szabványméretű papírra (8,5” × 11” vagy A4) nyomtatott monokróm képek elkészítésének gyártó által bejelentett, legnagyobb névleges sebessége, a legközelebbi egész számra kerekítve. Ezt a sebességet kell a jelentéstétel során alapul venni a modell terméksebességeként is. A terméknek – a tényleges bevizsgáláskor felhasználandó – alapértelmezett kimenő teljesítményét nem mérik, így az eltérhet a legnagyobb névleges sebességtől olyan tényezők miatt, mint a felbontás, a képminőség, a nyomtatási mód, a dokumentumbeolvasási idő, a feladat nagysága és felépítése, valamint a papír mérete és súlya.

A faxberendezéseket mindig feladatonként egy képpel kell bevizsgálni. Az összes többi IE-termék vonatkozásában a feladatonkénti képek számát a következő három lépésnek megfelelően kell kiszámítani. A számítás megkönnyítése érdekében a 8. táblázatban minden egész számú terméksebesség-értékre megadtuk a feladatonkénti képek eredményül kapott számát, egészen percenkénti 100 képig (ipm).

i. A napi feladatszám kiszámítása. A napi feladatszám a terméksebességgel változik: — a legfeljebb nyolc ipm sebességű egységeknél napi nyolc feladatot kell alapul venni. — A 8 és 32 ipm közötti sebességű egységeknél a napi feladatok száma megegyezik a sebességgel. Például egy 14 ipm teljesítményű egységnél napi 14 feladattal lehet számolni. — A 32 ipm-nél nagyobb sebességű egységeknél napi 32 feladatot kell alapul venni.

ii. A napi képek (3) névleges mennyiségének kiszámítása az 5. táblázat alapján. Például egy 14 ipm teljesítményű egység 0,50 × 142, azaz 98 képet dolgoz fel naponta. 5. táblázat A képalkotó berendezések feladatszámának táblázata Terméktípus A használandó besorolás Képlet (napi képek száma) Monokróm (fax kivételével) monokróm nyomtatási sebesség 0,50 × ipm2 Színes (fax kivételével) monokróm nyomtatási sebesség 0,50 × ipm2

iii. A feladatonkénti képek számának kiszámítása a napi képszám és a napi feladatszám hányadaként. A legközelebbi egész számra kell lefelé kerekíteni. Például 15,8-as eredménynél feladatonként 15 képet kell megadni a jelentésben, nem pedig felkerekítve, feladatonként 16 képet. A 20 ipm teljesítmény alatti fénymásolók esetében egy eredeti szükséges minden elkészíteni kívánt képhez. Nagyszámú képet tartalmazó feladatoknál – például a 20 ipm-nél nagyobb teljesítményű berendezések esetében – előfordulhat, hogy nem lehet egyeztetni a kívánt képek számával, különösen a dokumentumadagolók kapacitási korlátai miatt. Ezért a 20 ipm sebességnél nagyobb kapacitású fénymásolóknál az egyes eredeti példányokról több másolat is készíthető, amennyiben legalább tíz eredeti példány áll rendelkezésre. Ennek eredményeképpen a szükségesnél több kép is készülhet. Például egy olyan 50 ipm teljesítményű egység esetében, amelynél feladatonként 39 kép szükséges, a bevizsgálás elvégezhető tíz eredetiről négy másolat vagy tizenhárom eredetiről három másolat elkészítésével.

d) Mérési eljárások

Az idő méréséhez elegendő a közönséges stopperóra másodperces pontosságú időegységgel. Valamennyi energiaértéket wattórában (Wh) kell rögzíteni. Minden időt másodpercben vagy percben kell megadni. A „mérőműszer lenullázása”” hivatkozások a mérőről leolvasott Wh-értékekre utalnak. A 6. és a 7. táblázat felvázolja a TEC-eljárás lépéseit.

A szerviz/karbantartási üzemmódokat (beleértve a színbeállítást) általában nem szabad a TEC-mérésekbe bevonni. A bevizsgálás során előforduló minden ilyen üzemmódot fel kell jegyezni. Ha a szerviz üzemmód nem az első feladat során fordul elő, a feladatot ki lehet hagyni és a vizsgálatot egy további feladattal kell kiegészíteni. Amennyiben helyettesítő feladatra van szükség, a kihagyott feladatra vonatkozó energiaértékeket nem kell rögzíteni, és a helyettesítő feladatot közvetlenül a 4. feladat után kell beilleszteni. A feladatok közötti 15 perces időközt minden esetben fenn kell tartani, még kihagyott feladatnál is.

A nyomtatási funkcióval nem rendelkező többfunkciós eszközöket e vizsgálati eljárás minden alkalmazásában fénymásolóként kell kezelni.

i. Eljárás nyomtatókra, digitális sokszorosítókra és nyomtatási funkcióval rendelkező többfunkciós eszközökre, valamint faxberendezésekre

6. táblázat

TEC vizsgálati eljárás – Nyomtatók, digitális sokszorosítók és nyomtatási funkcióval rendelkező többfunkciós eszközök, valamint faxberendezések

Lépés Kiindulási állapot Művelet Feljegyzendő (a lépés végén) Lehetséges mért állapotok 1 Kikapcsolt állapot Csatlakoztassa az egységet a mérőhöz. Nullázza le a mérőt; várja ki a vizsgálati időtartamot (öt perc vagy hosszabb idő). Kikapcsolt állapotbeli energiafogyasztás Kikapcsolt állapot A vizsgálati időköz tartama 2 Kikapcsolt állapot Kapcsolja be az egységet. Várja meg, amíg az egység jelzi, hogy üzemkész állapotba került. – – 3 Üzemkész állapot Nyomtasson egy legalább egy kimeneti képből álló feladatot, de feladattáblázatonként legfeljebb egy feladatot. Jegyezze fel azt az időt, amely alatt az első kimenő lap elhagyja az egységet. Várja meg, amíg a mérőműszer jelzi, hogy az egység a végső alvó üzemmódra váltott. Az aktív 0. idő – 4 Alvó üzemmód Nullázza le a mérőt; várjon egy órát. Alvó üzemmód energiafogyasztása Alvó üzemmód 5 Alvó üzemmód Nullázza le a mérőt és az időmérőt. Nyomtasson feladattáblázatonként egy feladatot. Jegyezze fel azt az időt, amely alatt az első kimenő lap elhagyja az egységet. Várjon addig, amíg az időmérő 15 perc elteltét jelzi. 1. feladat energiafogyasztása Helyreállási, aktív, üzemkész, alvó üzemmód Az aktív 1. idő 6 Üzemkész állapot Ismételje meg az 5. lépést 2. feladat energiafogyasztása A fentivel megegyező Az aktív 2. idő 7 Üzemkész állapot Ismételje meg az 5. lépést (az aktív idő mérése nélkül). 3. feladat energiafogyasztása A fentivel megegyező 8 Üzemkész állapot Ismételje meg az 5. lépést (az aktív idő mérése nélkül). 4. feladat energiafogyasztása A fentivel megegyező 9 Üzemkész állapot Nullázza le a mérőt és az időmérőt. Várja meg, amíg a mérőműszer és/vagy az egység jelzi, hogy az egység a végső alvó üzemmódját elérte. Befejezés ideje Üzemkész, alvó állapot Végső energiafogyasztás – — A vizsgálat megkezdése előtt célszerű ellenőrizni az energiagazdálkodási rendszer alapértelmezett késleltetéseit annak biztosítására, hogy azok a leszállításkori állapotnak megfelelnek, illetve megbizonyosodni arról, hogy az eszközben bőven van papír. — A „mérőműszer lenullázása” utasítás úgy is végrehajtható, hogy a mérőműszer tényleges lenullázása helyett feljegyezzük az adott időben mért összesített energiafogyasztást. — 1. lépés – A kikapcsolt állapotra vonatkozó mérési időtartam igény szerint lehet hosszabb is a mérési hibák csökkentése érdekében. Megjegyzendő, hogy a kikapcsolt állapotbeli energiafogyasztást a számítások során nem kell felhasználni. — 2. lépés – Ha az egység nem képes az üzemkész állapot kijelzésére, alkalmazzon olyan időtartamot, amely alatt az energiafogyasztási szint az üzemkész szinten állandósul. — 3. lépés – Az aktív 0. idő feljegyzését követően e feladat fennmaradó része törölhető. — 5. lépés – A 15 perc a feladat megkezdésétől számít. Az egységnek a mérőműszer és az időmérő lenullázásától számított öt másodpercen belül megnövekedett energiafogyasztást kell mutatnia; ehhez esetenként még lenullázás előtt el kell indítani a nyomtatást. — 6. lépés – A rövid alapértelmezett késleltetési időkkel leszállított egység a 6–8. lépést alvó üzemmódból is kezdheti. — 9. lépés – Az egységek rendelkezhetnek több alvó üzemmóddal is, így az utolsó alvó üzemmód kivételével mindegyik beleszámít a végső időtartamba.

Minden képet külön kell elküldeni, a képek lehetnek ugyanazon dokumentum részei, de a dokumentumon belül nem lehetnek egyetlen eredeti példány másolataiként meghatározva (kivéve, ha a termék a D.2 rész b) pontjában meghatározott digitális sokszorosító).

A feladatonként egy képet használó faxberendezések esetében az oldalt kényelmi másoláshoz kell a dokumentumadagolóba betölteni, és az a vizsgálat megkezdése előtt is elhelyezhető az adagolóban. Az egységet telefonvonalhoz nem kell csatlakoztatni, kivéve, ha a telefonvonalra szükség van a vizsgálat végrehajtásához. Ha például a faxberendezés nem rendelkezik kényelmi másolási képességgel, a 2. lépésben végrehajtott feladatot telefonvonalon keresztül kell továbbítani. A dokumentumadagolóval nem rendelkező faxberendezések esetében a lapot az üveglapra kell helyezni.

ii. Eljárás fénymásolókra, digitális sokszorosítókra és nyomtatási funkcióval nem rendelkező többfunkciós eszközökre

7. táblázat

TEC vizsgálati eljárás – Eljárás fénymásolókra, digitális sokszorosítókra és nyomtatási funkcióval nem rendelkező többfunkciós eszközökre

Lépés Kiindulási állapot Művelet Feljegyzendő (a lépés végén) Lehetséges mért állapotok 1 Kikapcsolt állapot Csatlakoztassa az egységet a mérőhöz. Nullázza le a mérőt; várja ki a vizsgálati időtartamot (öt perc vagy hosszabb idő). Kikapcsolt állapotbeli energiafogyasztás Kikapcsolt állapot A vizsgálati időköz tartama 2 Kikapcsolt állapot Kapcsolja be az egységet. Várja meg, amíg az egység jelzi, hogy üzemkész állapotba került. – – 3 Üzemkész állapot Másoljon egy legalább egy kimeneti képből álló feladatot, de feladattáblázatonként legfeljebb egy feladatot. Jegyezze fel azt az időt, amely alatt az első kimenő lap elhagyja az egységet. Várja meg, amíg a mérőműszer jelzi, hogy az egység a végső alvó üzemmódra váltott. Az aktív 0. idő – 4 Alvó üzemmód Nullázza le a mérőt; várjon egy órát. Ha az egység egy óránál rövidebb idő alatt kikapcsol, rögzítse az alvó üzemmód beálltának idejét és energiafogyasztását, de várja ki a teljes egy órát, mielőtt továbblépne az 5. lépésre. Alvó üzemmód energiafogyasztása Alvó üzemmód A vizsgálati időköz tartama 5 Alvó üzemmód Nullázza le a mérőt és az időmérőt. Másoljon feladattáblázatonként egy feladatot. Jegyezze fel azt az időt, amely alatt az első kimenő lap elhagyja az egységet. Várjon addig, amíg az időmérő 15 perc elteltét jelzi. 1. feladat energiafogyasztása Helyreállási, aktív, üzemkész, alvó, automatikusan kikapcsolt állapot Az aktív 1. idő 6 Üzemkész állapot Ismételje meg az 5. lépést. 2. feladat energiafogyasztása A fentivel megegyező Az aktív 2. idő 7 Üzemkész állapot Ismételje meg az 5. lépést (az aktív idő mérése nélkül). 3. feladat energiafogyasztása A fentivel megegyező 8 Üzemkész állapot Ismételje meg az 5. lépést (az aktív idő mérése nélkül). 4. feladat energiafogyasztása A fentivel megegyező 9 Üzemkész állapot Nullázza le a mérőt és az időmérőt. Várjon, amíg a mérőműszer és/vagy az egység azt jelzi, hogy az egység az automatikus kikapcsolás állapotba belépett. Végső energiafogyasztás Üzemkész, alvó állapot Befejezés ideje 10 Automatikusan kikapcsolt állapot Nullázza le a mérőt; várja ki a vizsgálati időtartamot (öt perc vagy hosszabb idő). Automatikusan kikapcsolt állapot energiafogyasztása Automatikusan kikapcsolt állapot — A vizsgálat megkezdése előtt célszerű ellenőrizni az energiagazdálkodási rendszer alapértelmezett késleltetéseit annak biztosítására, hogy azok a leszállításkori állapotnak megfelelnek, illetve megbizonyosodni arról, hogy az eszközben bőven van papír. — A „mérőműszer lenullázása” utasítás úgy is végrehajtható, hogy a mérőműszer tényleges lenullázása helyett feljegyezzük az adott időben mért összesített energiafogyasztást. — 1. lépés – A kikapcsolt állapotra vonatkozó mérési időtartam igény szerint lehet hosszabb is a mérési hibák csökkentése érdekében. Megjegyzendő, hogy a kikapcsolt állapotbeli energiafogyasztást a számítások során nem kell felhasználni. — 2. lépés – Ha az egység nem képes az üzemkész állapot kijelzésére, alkalmazzon olyan időtartamot, amely alatt az energiafogyasztási szint az üzemkész szinten állandósul. — 3. lépés – Az aktív 0. idő feljegyzését követően e feladat fennmaradó része törölhető. — 4. lépés – Ha az egység egy órán belül kikapcsol, jegyezze fel az alvó üzemmódban mért energiafogyasztást és időt abban az időpontban, de az 5. lépés megkezdése előtt várjon egy teljes órát attól számítva, hogy a készülék végső alvó üzemmódra váltott. Felhívjuk a figyelmet, hogy a számítás részét nem képezi az alvó üzemmódban mért energiafogyasztás, és az egység automatikus kikapcsolása a teljes óra eltelte előtt is megtörténhet. — 5. lépés – A 15 perc a feladat megkezdésétől számít. Az e vizsgálati eljárással történő értékelés érdekében a termékeknek képesnek kell lenniük arra, hogy a feladattáblázatonként szükséges feladatokat a feladatok közötti 15 perces időközben elvégezzék. — 6. lépés – A rövid alapértelmezett késleltetési időkkel leszállított egység a 6–8. lépést alvó üzemmódból vagy automatikusan kikapcsolt állapotból is kezdheti. — 9. lépés – Ha az egység a 9. lépés előtt automatikusan kikapcsolt, a végső energiafogyasztás és a befejezési idő értéke nulla. — 10. lépés – Az automatikus kikapcsolási vizsgálati időköz a pontosság érdekében hosszabb is lehet.

Az eredeti példányokat a vizsgálat megkezdése előtt is be lehet helyezni a dokumentumadagolóba. A dokumentumadagolóval nem rendelkező termékek valamennyi képet az üveglapra helyezett egyetlen eredeti példányról is elkészíthetik.

iii. A digitális előfeldolgozóval (DFE) rendelkező termékek további mérése

Ez a lépés csak azokra a termékekre vonatkozik, amelyek az A. rész 32. pontjában meghatározott digitális előfeldolgozóval rendelkeznek.

Ha a digitális előfeldolgozó külön hálózati tápkábellel rendelkezik – függetlenül attól, hogy a vezeték és a vezérlő a képalkotó berendezésen belül vagy azon kívül helyezkedik el – a digitális előfeldolgozó önálló ötperces energiafogyasztásának mérését akkor kell elvégezni, amikor a főtermék üzemkész üzemmódban van. A leszállított állapotban hálózatba csatlakoztatható egységeket hálózatba kell kötni.

Ha a digitális előfeldolgozó nem rendelkezik külön hálózati tápkábellel, a gyártó a digitális előfeldolgozó váltóáram-felvételét a teljes egység üzemkész állapotában dokumentálja. Ehhez általában a digitális előfeldolgozó pillanatnyi bemeneti egyenáram-felvételét kell megmérni és olyan mértékben megnövelni, hogy az fedezze a tápellátás veszteségeit.

e) Számítási módszerek

A TEC-érték azt tükrözi, hogy a termék naponta feltételezhetően hány órán keresztül van általános használatban, ez idő alatt hogyan alakul a használata, és milyen alapértelmezett késleltetési időszakokat követően vált kisebb energiaigényű üzemmódokba. A villamosenergia-fogyasztás összes mérése az adott időegység alatt összesen elfogyasztott energiát veszi alapul, a kapott eredményt – az időtartammal való elosztás útján – teljesítményre kell átszámítani.

A számítások alapját a napi két csoportban végzett képalkotási feladatok képezik, amelyek között az egység az alábbi 2. ábrán bemutatottak szerint legkisebb energiaigényű üzemmódban működik (például ebédidő alatt). Nem számolunk hétvégi üzemmel vagy manuális kikapcsolással.

A befejezési idő az az időtartam, ami a legutolsó feladat megkezdésétől a legkisebb energiaigényű üzemmód (fénymásolók esetében az automatikus kikapcsolás, digitális sokszorosítók és nyomtatási funkcióval nem rendelkező többfunkciós eszközök esetében alvó üzemmód; fénymásolók és nyomtatási funkcióval rendelkező többfunkciós eszközök, illetve faxberendezések esetében az alvó időszak) kezdetéig tart, ebből le kell vonni a feladatok közötti 15 perces időközt.

A következő két egyenlet minden terméktípusra használatos:

A feladat átlagos energiafogyasztása = (2. feladat + 3. feladat + 4. feladat)/3

A feladatok napi energiafogyasztása = (1. feladat × 2) + [(napi feladatszám – 2) × a feladat átlagos energiafogyasztása)]

A nyomtatók, digitális sokszorosítók és nyomtatási képességgel rendelkező többfunkciós eszközök és faxberendezések esetében a számítási módszer a következő három egyenletet is alkalmazza:

A napi energiafogyasztás alvó üzemmódban = [24 óra – ((napi feladatszám/4) + (befejezési idő × 2))] × alvó üzemmódban fogyasztott energia

Napi energiafogyasztás = feladatok napi energiafogyasztása + (2 × végső energiafogyasztás) + napi energiafogyasztás alvó üzemmódban

TEC = (napi energiafogyasztás × 5) + (alvó üzemmódban fogyasztott energia × 48)

A fénymásolók, digitális sokszorosítók és nyomtatási képességgel nem rendelkező többfunkciós eszközök esetében a számítási módszer a következő három egyenletet is alkalmazza:

A napi automatikusan kikapcsolt állapotbeli energiafogyasztás = [24 óra – ((napi feladatszám/4) + (befejezési idő × 2))] × automatikusan kikapcsolt állapot energiafogyasztása

Napi energiafogyasztás = feladatok napi energiafogyasztása + (2 × végső energiafogyasztás) + napi automatikusan kikapcsolt állapotbeli energiafogyasztás

TEC = (napi energiafogyasztás × 5) + (automatikusan kikapcsolt állapotbeli energiafogyasztás × 48)

Meg kell adni az egyes mérések során használt mérőberendezések specifikációit és az alkalmazott tartományokat. A mérést úgy kell elvégezni, hogy az a TEC-érték teljes hibaelőfordulási lehetősége 5 %-án belül maradjon. A pontosságot nem kell megadni olyan eseteknél, amelyeknél a hibaelőfordulás lehetősége 5 % alatti. Ha a lehetséges mérési hiba megközelíti az 5 %-ot, a gyártóknak intézkedéseket kell tenniük annak igazolására, hogy az az 5 %-os tűréshatáron belül marad.

f) Hivatkozások

ISO/IEC 10561:1999. Információtechnológia – Irodai berendezések – Nyomtató berendezések – Átmenő teljesítmény mérési módszere – 1. osztályú és 2. osztályú nyomtatók.

8. táblázat

Kiszámított feladattáblázat

Sebesség Feladat/nap Köztes képek/nap Köztes képek/feladat Kép/feladat Kép/nap 1 8 1 0,06 1 8 2 8 2 0,25 1 8 3 8 5 0,56 1 8 4 8 8 1,00 1 8 5 8 13 1,56 1 8 6 8 18 2,25 2 16 7 8 25 3,06 3 24 8 8 32 4,00 4 32 9 9 41 4,50 4 36 10 10 50 5,00 5 50 11 11 61 5,50 5 55 12 12 72 6,00 6 72 13 13 85 6,50 6 78 14 14 98 7,00 7 98 15 15 113 7,50 7 105 16 16 128 8,00 8 128 17 17 145 8,50 8 136 18 18 162 9,00 9 162 19 19 181 9,50 9 171 20 20 200 10,00 10 200 21 21 221 10,50 10 210 22 22 242 11,00 11 242 23 23 265 11,50 11 253 24 24 288 12,00 12 288 25 25 313 12,50 12 300 26 26 338 13,00 13 338 27 27 365 13,50 13 351 28 28 392 14,00 14 392 29 29 421 14,50 14 406 30 30 450 15,00 15 450 31 31 481 15,50 15 465 32 32 512 16,00 16 512 33 32 545 17,02 17 544 34 32 578 18,06 18 576 35 32 613 19,14 19 608 36 32 648 20,25 20 640 37 32 685 21,39 21 672 38 32 722 22,56 22 704 39 32 761 23,77 23 736 40 32 800 25,00 25 800 41 32 841 26,27 26 832 42 32 882 27,56 27 864 43 32 925 28,89 28 896 44 32 968 30,25 30 960 45 32 1 013 31,64 31 992 46 32 1 058 33,06 33 1 056 47 32 1 105 34,52 34 1 088 48 32 1 152 36,00 36 1 152 49 32 1 201 37,52 37 1 184 50 32 1 250 39,06 39 1 248 51 32 1 301 40,64 40 1 280 52 32 1 352 42,25 42 1 344 53 32 1 405 43,89 43 1 376 54 32 1 458 45,56 45 1 440 55 32 1 513 47,27 47 1 504 56 32 1 568 49,00 49 1 568 57 32 1 625 50,77 50 1 600 58 32 1 682 52,56 52 1 664 59 32 1 741 54,39 54 1 728 60 32 1 800 56,25 56 1 792 61 32 1 861 58,14 58 1 856 62 32 1 922 60,06 60 1 920 63 32 1 985 62,02 62 1 984 64 32 2 048 64,00 64 2 048 65 32 2 113 66,02 66 2 112 66 32 2 178 68,06 68 2 176 67 32 2 245 70,14 70 2 240 68 32 2 312 72,25 72 2 304 69 32 2 381 74,39 74 2 368 70 32 2 450 76,56 76 2 432 71 32 2 521 78,77 78 2 496 72 32 2 592 81,00 81 2 592 73 32 2 665 83,27 83 2 656 74 32 2 738 85,56 85 2 720 75 32 2 813 87,89 87 2 784 76 32 2 888 90,25 90 2 880 77 32 2 965 92,64 92 2 944 78 32 3 042 95,06 95 3 040 79 32 3 121 97,52 97 3 104 80 32 3 200 100,00 100 3 200 81 32 3 281 102,52 102 3 264 82 32 3 362 105,06 105 3 360 83 32 3 445 107,64 107 3 424 84 32 3 528 110,25 110 3 520 85 32 3 613 112,89 112 3 584 86 32 3 698 115,56 115 3 680 87 32 3 785 118,27 118 3 776 88 32 3 872 121,00 121 3 872 89 32 3 961 123,77 123 3 936 90 32 4 050 126,56 126 4 032 91 32 4 141 129,39 129 4 128 92 32 4 232 132,25 132 4 224 93 32 4 325 135,14 135 4 320 94 32 4 418 138,06 138 4 416 95 32 4 513 141,02 141 4 512 96 32 4 608 144,00 144 4 608 97 32 4 705 147,02 157 4 704 98 32 4 802 150,06 150 4 800 99 32 4 901 153,14 153 4 896 100 32 5 000 156,25 156 4 992

2. ábra

TEC mérési eljárás

A 2. ábra a mérési eljárást grafikus formában mutatja. Felhívjuk a figyelmet arra, hogy a rövid alapértelmezett késleltetési idejű termékek esetében a négy feladatmérés között lehetnek alvó időszakok, illetve automatikus kikapcsolás történhet az alvó üzemmód mérése során a 4. lépésben Az egyetlen alvó üzemmóddal rendelkező, nyomtatásra képes termékek esetében nincs mód alvó üzemmódra a végső időtartamban. A 10. lépés csak nyomtatókra, digitális sokszorosítókra és nyomtatási funkcióval nem rendelkező többfunkciós eszközökre vonatkozik.

3. ábra

Az üzem egy jellemző napja

A 3. ábra egy olyan 8 ipm teljesítményű fénymásoló sematikus példáját mutatja, amely reggel és délután 4-4 feladatot végez, van két „záró” időszaka és egy automatikus kikapcsolási üzemmód a nap hátralévő részére és a teljes hétvégére. Egy feltételezett, de ki nem fejezett ebédidővel is számoltunk. Az ábra nem arányos. Amint az látható, a feladatok között 15 perc telik el és azok két csoportba oszlanak. Mindig két teljes záró időszak van, függetlenül ezen időszakok hosszától. A nyomtatók, digitális sokszorosítók és nyomtatási képességgel rendelkező többfunkciós eszközök, valamint faxberendezések alap üzemmódként alvó üzemmódot használnak az automatikus kikapcsolás helyett, de más tekintetben a fénymásolókkal megegyezően kezelendők.

3. Üzemmódalapú (OM) vizsgálati eljárás

a) Az eljárás hatálya alá tartozó termékek: Az OM vizsgálati eljárás a B. rész 2. táblázatában meghatározott termékek mérésére vonatkozik.

b) Vizsgálati paraméterek

Ez a szakasz a termékek energiafogyasztásának az OM vizsgálati eljárás szerinti bemérésekor használatos vizsgálati paramétereket írja le.

Hálózati csatlakoztathatóság:

A leszállításkor hálózati csatlakoztatásra alkalmas (4) termékeket a vizsgálati eljárás során legalább egy hálózathoz csatlakoztatni kell. Az aktív hálózati csatlakozó típusát a gyártó szabadon határozhatja meg, és ezt kell megadni.

A termék a működéshez szükséges energiát nem a hálózati csatlakozón (például Power over Etherneten, USB-n, USB PlusPoweren vagy IEEE 1394-en) keresztül kapja, kivéve, ha ez a termék egyetlen áramforrása (azaz ha nincs váltóáramú energiaforrás).

A termék konfigurációja

A terméket a leszállításkori és használatra ajánlott formában kell konfigurálni, különösen az olyan kulcsfontosságú paraméterek vonatkozásában, mint az energiagazdálkodás alapértelmezett késleltetési idői, a nyomtatási minőség és a felbontás. Továbbá:

A leszállításkori konfigurációnak megfelelően papírforrásnak és utófeldolgozó hardvernek lennie kell a konfigurációban; azonban ezeknek a funkcióknak a bevizsgálás során történő használatáról a gyártó szabadon dönthet (tehát például tetszőleges papírforrás használható). A bevizsgálást megelőzően be kell szerelni a modell részét képező és a felhasználó általi felszerelésre vagy csatlakoztatásra szánt hardvert (például papírkezelő funkciót).

A páramentesítő funkciók kikapcsolhatók, amennyiben azok a felhasználó által irányíthatók.

A faxberendezések esetében az oldalt kényelmi másoláshoz kell a dokumentumadagolóba betölteni, és az a vizsgálat megkezdése előtt is elhelyezhető az adagolóban. Az egységet telefonvonalhoz nem kell csatlakoztatni, kivéve, ha a telefonvonalra szükség van a vizsgálat végrehajtásához. Ha például a faxberendezés nem rendelkezik kényelmi másolási képességgel, a 2. lépésben végrehajtott feladatot telefonvonalon keresztül kell továbbítani. A dokumentumadagolóval nem rendelkező faxberendezések esetében a lapot az üveglapra kell helyezni.

Ha a termék automatikus kikapcsolási képességgel rendelkezik, azt a vizsgálat végrehajtása előtt le kell tiltani.

Sebesség

Az energiafogyasztás mérésének e vizsgálati eljárás alapján történő végrehajtásakor a terméknek a leszállításkori alapértelmezett beállításokból eredő sebességen kell képeket előállítania. Azonban bejelentési célokra a gyártó által az egyoldalas, szabványméretű papírra monokróm képek készítésére bejelentett legnagyobb feltüntetett sebességet kell használni.

c) Energiafogyasztás-mérési módszer

Valamennyi energiafogyasztás-mérést az IEC 62301 szabványnak megfelelően kell végezni, az alábbi kivételekkel:

A bevizsgálás során használandó feszültség/frekvencia kombináció meghatározásához lásd az ENERGY STAR minősítésű képalkotó berendezések vizsgálati feltételei és berendezései részt a D.4. részben.

A bevizsgálás során a harmonikus jellemzőkre alkalmazott követelmények szigorúbbak az IEC 62301 szabvány által megköveteltnél.

Ezen OM vizsgálati eljárás pontossági követelménye 2 % minden mérésre, az üzemkész állapotban történő energiafogyasztás mérésének kivételével. Az üzemkész állapotban történő energiafogyasztás méréséhez a pontossági követelmény a D.4. részben meghatározott 5 %. A 2 %-os számadat megfelel az IEC 62301 szabványnak, bár az IEC-szabvány azt bizonyossági szintként tünteti fel.

A hálózati tápellátást elemről való működéssel helyettesíteni képes termékek esetében az elemet a helyén kell hagyni a vizsgálathoz, azonban a mérés nem tükrözhet aktív elemfeltöltést a karbantartási célú feltöltésen túl (azaz az elemet a vizsgálat megkezdése előtt teljesen fel kell tölteni).

A külső tápegységgel rendelkező termékeket a külső tápegységhez csatlakoztatott állapotban kell vizsgálni.

A szabványos alacsony feszültségű egyenáramú tápegységről (például USB, USB PlusPower, IEEE 1394 és Power Over Ethernet) működő termékeknek az egyenáramú energiaellátáshoz megfelelő váltóáramú tápforrást kell igénybe venniük. A képalkotó berendezés bevizsgálása folyamán e váltóáramú tápforrás energiafogyasztását kell mérni és bejelenteni. USB-ről táplált képalkotó berendezés esetében azt az energiaforrást kell alapul venni, amely kizárólag a vizsgált képalkotó berendezés energiaellátását biztosítja. A Power Over Ethernet vagy USB PlusPower útján táplált képalkotó berendezések esetében elfogadható az energiaelosztó berendezésnek a képalkotó berendezés csatlakoztatott és leválasztott állapotában történő bemérése, és a különbség felhasználása a képalkotó berendezés fogyasztásának meghatározására. A gyártónak meg kell erősítenie, hogy ez valósan tükrözi az egység egyenáramú fogyasztását és tartalmaz bizonyos ráhagyást a tápegységgel és az elosztással kapcsolatos veszteségekre.

d) Mérési eljárás

Az idő méréséhez elegendő a közönséges stopperóra másodperces pontosságú időegységgel. Valamennyi energiaértéket wattban (W) kell rögzíteni. A 9. táblázat felvázolja az OM vizsgálati eljárás lépéseit.

A szerviz/karbantartási üzemmódokat (beleértve a színbeállítást) általában nem szabad a mérésekbe bevonni. A bevizsgálás során adódó ilyen üzemmódok kizárására irányuló minden eljárásmódosítást fel kell jegyezni.

A fentieknek megfelelően minden energiafogyasztási mérést az IEC 62301 szerint kell végezni. Az üzemmód jellegétől függően az IEC 62301 előírja a pillanatnyi energiafogyasztás mérését, az ötperces időszak alatti összes energiafogyasztás mérését, valamint a ciklikus fogyasztási minták megfelelő értékeléséhez szükséges hosszúságú időegység alatti összesített energiafogyasztás mérését. A módszertől függetlenül csak az energiafogyasztás értékét kell feltüntetni a jelentésben.

9. táblázat

OM vizsgálati eljárás

Lépés Kiindulási állapot Művelet Rögzítendő adat 1 Kikapcsolt állapot Csatlakoztassa az egységet a mérőhöz. Kapcsolja be az egységet. Várja meg, amíg az egység jelzi, hogy üzemkész állapotba került. – 2 Üzemkész állapot Nyomtasson, másoljon vagy olvasson le egyetlen képet. – 3 Üzemkész állapot Mérje meg az üzemkész állapotbeli energiafogyasztást. Üzemkész állapotbeli energiafogyasztás 4 Üzemkész állapot Várja ki az alvó üzemmódba lépés alapértelmezett késleltetési időtartamát. Az alvó üzemmódra váltás alapértelmezett késleltetési ideje 5 Alvó üzemmód Mérje meg az alvó üzemmódbeli energiafogyasztást. Alvó üzemmódbeli energiafogyasztás 6 Alvó üzemmód Várja ki az automatikus kikapcsolás alapértelmezett késleltetési időtartamát. Az automatikus kikapcsolás alapértelmezett késleltetési ideje 7 Automatikusan kikapcsolt állapot Mérje meg az automatikusan kikapcsolt állapot energiafogyasztását. Automatikusan kikapcsolt állapot energiafogyasztása 8 Kikapcsolt állapot Manuálisan kapcsolja ki a készüléket. Várjon az egység kikapcsolásáig. – 9 Kikapcsolt állapot Mérje meg a kikapcsolt állapotbeli energiafogyasztást. Kikapcsolt állapotbeli energiafogyasztás — A vizsgálat megkezdése előtt célszerű ellenőrizni az energiagazdálkodási rendszer alapértelmezett késleltetéseit annak biztosítására, hogy azok a leszállításkori állapotnak megfelelnek. — 1. lépés – Ha az egység nem képes az üzemkész állapot kijelzésére, alkalmazzon olyan időtartamot, amely alatt az energiafogyasztási szint az üzemkész szinten állandósul, és ezt jegyezze le a termék vizsgálati adatainak dokumentálásakor. — 4. és 5. lépés – Több alvó üzemmóddal is rendelkező termékeknél ismételje meg ezeket a lépéseket annyiszor, ahányszor az az egymást követő összes alvó szint méréséhez szükséges, és jegyezze fel ezeket az adatokat is. A nagy hőhatáson alapuló nyomtatási technológiát alkalmazó nagy formátumú fénymásolóknál és MFD-knél rendszerint két alvó üzemmód áll rendelkezésre. Az ilyen üzemmóddal nem rendelkező termékek esetében hagyja ki a 4. és 5. lépést. — 4. és 6. lépés – Az alapértelmezett késleltetési időtartamokra vonatkozó méréseket párhuzamosan, a 4. lépés megkezdésétől összesítve kell végezni. Például egy olyan termék esetében, amely 15 perc elteltével vált alvó üzemmódba, majd pedig újabb 30 perc elteltével a második alvó üzemmódba, az első szinthez 15 perces, a második szinthez pedig 45 perces alapértelmezett késleltetési idővel rendelkezik. — 6. és 7. lépés – A legtöbb OM-terméknek nincs külön automatikus kikapcsolási üzemmódja. Az ilyen üzemmóddal nem rendelkező termékek esetében hagyja ki a 6. és 7. lépést. — 8. lépés – Ha az egységen nincs bekapcsoló gomb, várja meg, amíg az a legkisebb energiaigényű üzemmódba lép, és ezt jegyezze le a termék vizsgálati adatainak dokumentálásakor.

i. A digitális előfeldolgozóval (DFE) rendelkező termékek további mérése

Ez a lépés csak azokra a termékekre vonatkozik, amelyek az A. rész 32. pontjában meghatározott digitális előfeldolgozóval rendelkeznek.

Ha a digitális előfeldolgozó külön hálózati tápkábellel rendelkezik – függetlenül attól, hogy a vezeték és a vezérlő a képalkotó berendezésen belül vagy azon kívül helyezkedik el – a digitális előfeldolgozó önálló ötperces energiafogyasztásának mérését akkor kell elvégezni, amikor a főtermék üzemkész üzemmódban van. A leszállított állapotban hálózatba csatlakoztatható egységeket hálózatba kell kötni.

Ha a digitális előfeldolgozó nem rendelkezik külön hálózati tápkábellel, a gyártó a digitális előfeldolgozó váltóáram-felvételét a teljes egység üzemkész állapotában dokumentálja. Ehhez általában a digitális előfeldolgozó pillanatnyi bemeneti egyenáram-felvételét kell megmérni és olyan mértékben megnövelni, hogy az fedezze a tápellátás veszteségeit.

e) Hivatkozások

IEC 62301:2005. Háztartási villamos készülékek – A teljesítményfogyasztás mérése készenléti állapotban

4. Az ENERGY STAR minősítésű képalkotó berendezések vizsgálati feltételei és berendezései

Az alábbi vizsgálati feltételek az OM és a TEC vizsgálati eljárásra vonatkoznak. Ezek hatálya alá tartoznak a fénymásolók, digitális sokszorosítók, faxberendezések, levélbélyegző gépek, többfunkciós eszközök, nyomtatók és lapolvasók.

Az alábbiakban vázoljuk azokat a környezeti vizsgálati feltételeket, amelyeket a villamos energia vagy teljesítmény mérésekor ki kell alakítani. Ezekre azért van szükség, hogy külső tényezők eltérései a vizsgálati eredményeket ne befolyásolják, és a vizsgálati eredmények reprodukálhatók legyenek. A vizsgálati berendezésekre vonatkozó előírások a vizsgálati feltételeket követik.

a) Vizsgálati feltételek

Általános követelmények

Tápfeszültség (5): Észak-Amerika/Tajvan 115 (± 1 %) V váltóáramú feszültség, 60 Hz (± 1 %) Európa/Ausztrália/Új-Zéland 230 (± 1 %) V váltóáramú feszültség, 50 Hz (± 1 %) Japán 100 (± 1 %) V váltóáramú feszültség, 50 Hz (± 1 %)/60 Hz (± 1 %) Megjegyzés:Az > 1,5 kW legnagyobb névleges teljesítményű termékek esetében a feszültségtartomány ± 4 % Teljes harmonikus torzítás (THD) (feszültség) < 2 % THD (< 5 % az 1,5 kW legnagyobb névleges teljesítményű termékek esetében) Környezeti hőmérséklet 23 °C ± 5 °C Relatív páratartalom: 10–80 % (Lásd az IEC 62301: Háztartási villamos készülékek – A teljesítményfogyasztás mérése készenléti állapotban című szabvány 3.2. és 3.3. szakaszát.)

A papírra vonatkozó előírások:

A papír használatát igénylő valamennyi TEC- és OM-vizsgálat esetében a papírméretnek és alapsúlynak meg kell felelnie a célpiacnak, a következő táblázat szerint:

Papírméret és súly Piac Méret Alapsúly Észak-Amerika/Tajvan 8,5″ × 11″ 75 g/m2 Európa/Ausztrália/Új-Zéland A4 80 g/m2 Japán A4 64 g/m2

b) Vizsgálati berendezés

A vizsgálati eljárások célja a termék TÉNYLEGES energiafogyasztásának (6)pontos mérése. Ehhez a tényleges teljesítményt mérő vagy energiafogyasztás-mérő eszközre van szükség. Sokféle teljesítménymérő áll rendelkezésre, és a gyártóknak körültekintően kell megválasztaniuk a megfelelő modellt. A mérőműszer megválasztásakor és a teszt elvégzésekor a következő tényezőket kell figyelembe venni.

Frekvencia-jelleggörbe: Azok az elektronikus berendezések, amelyek kapcsolóüzemű feszültségstabilizátort tartalmaznak, harmonikus frekvenciákat (általában a 21.-ig terjedő páratlan harmonikus frekvenciát) keltenek. Ha ezekkel a harmonikus frekvenciákkal a teljesítményméréskor nem számolunk, az eredmény pontatlan lesz. Az EPA azt ajánlja, hogy a gyártók olyan mérőket használjanak, amelyek legalább 3 kHz frekvencia-jelleggörbével rendelkeznek; ez az 50.-ig terjedő harmonikus frekvenciát kelt és az IEC 555 is ajánlja.

Skálabeosztás: Közvetlen teljesítménymérésre a mérőberendezés skálabeosztásának meg kell felelnie az IEC 62301 következő követelményeinek:

„A teljesítménymérő eszköz skálabeosztása:

— legalább 0,01 W, ha az legfeljebb 10 W teljesítményt mér.

— legalább 0,1 W, ha az 10 W-nál nagyobb és legfeljebb 100 W teljesítményt mér.

— legalább 1 W, ha az 100 W-nál nagyobb teljesítményt mér” (7)

Ezen túlmenően a mérési eszköz skálabeosztása legalább 10 W, ha az 1,5 kW-nál nagyobb teljesítményt mér. Az összesített teljesítményméréseknek olyan skálabeosztásúnak kell lenniük, amely megfelel az átlagos teljesítményre átváltott ezen értékeknek. Összesített energiafogyasztás-méréseknél a pontosság szükséges fokát meghatározó érdemi érték a mérési időszak alatti legnagyobb teljesítmény értéke, mivel ez az a maximum, amely meghatározza a mérőberendezés beállítását.

Pontosság

Ez ezekkel az eljárásokkal végzett mérések minden esetben legalább 5 %-os pontosságúak, de a gyártók ennél rendszerint jobb értéket érnek el. A vizsgálati eljárások meghatározhatnak egyes mérésekre 5 %-nál szigorúbb pontosságot is. A jelenlegi képalkotó termékek és a rendelkezésre álló mérők teljesítményszintjeinek ismeretében a gyártók kiszámíthatják a legmagasabb hibahatárt a leolvasás és a leolvasáshoz használt tartomány alapján. A legfeljebb 0,50 wattos mérésekre a szükséges pontosság 0,02 W.

Hitelesítés

A mérők hitelesítésének az elmúlt 12 hónapon belül kellett megtörténnie a pontosság érdekében.

E. Felhasználói felület

A gyártók számára kifejezetten ajánlott, hogy termékeik tervezését az IEEE 1621: Irodai és fogyasztói környezetben használt elektronikus eszközök teljesítményszabályozásához alkalmazott felhasználói felület elemei szabványnak megfelelően végezzék. Ezt a szabványt annak érdekében dolgozták ki, hogy a különböző elektronikus berendezések teljesítményszabályozása következetesebb és intuitív legyen. A szabvány kidolgozásának részleteivel kapcsolatban lásd a http://eetd.lbl.gov/controls weboldalt.

F. Hatálybalépés időpontja

Az időpont, amelytől számítva az előírások ezen 1.1-es változata alapján a gyártók elkezdhetik termékeiket ENERGY STAR minősítéssel ellátni, a megállapodás hatálybalépésének napja. Az ENERGY STAR minősítéssel ellátott képalkotó berendezések tárgyában korábban kötött megállapodásokat 2009. június 30.-ig meg kell szüntetni.

Termékek minősítése és címkézése az 1.1-es változat szerint: az előírások 1.1-es változata 2009. július 1.-jén lép életbe. Minden, 2009. július 1.-jén vagy azt követően gyártott terméknek, beleértve az eredetileg a korábbi képalkotó berendezésekre vonatkozó előírás szerint tanúsítottakat is, teljesítenie kell az új 1.1-es változat előírásait az ENERGY STAR minősítés megszerzéséhez (ugyanez vonatkozik az előző előírások szerint minősített típusok további gyártási sorozataira). A gyártási dátum az egyes termékekre értendő: az a dátum (pl. év és hónap), amikor az adott terméket teljes egészében összeszerelték.

A szerzett jogok megszüntetése: Az ENERGY STAR előírások ezen 1.1-es változatában az EPA és az Európai Bizottság nem engedélyezi a minősítést korábban megszerzett termékek számára az új előírások alóli mentességet. Az előző verziók szerinti ENERGY STAR minősítést megszerzett terméktípus nem kapja meg automatikusan a minősítést a termék teljes életciklusára. Ezért a gyártó partner által ENERGY STAR minősítéssel értékesített, forgalmazott vagy ellátott termékeknek a termék gyártásakor érvényben levő aktuális előírásoknak kell megfelelniük.

G. Az előírások jövőbeni felülvizsgálata

Az EPA és az Európai Bizottság fenntartja a jogot az előírások módosítására, amennyiben technológiai és/vagy piaci változások befolyásolják azok hasznosságát a fogyasztók, az ipar vagy a környezet számára. A jelenlegi politikának megfelelően az előírások felülvizsgálatát az érintett felekkel történő konzultáció keretében végzik, az 1.1-es változat hatálybalépésétől számított 2-3 éven belül. Az EPA és az Európai Bizottság időről időre felméri a piacot az energiahatékonyság és az új technológiák szempontjából. Mint mindig, az érintett feleknek lehetőségük van adatok átadására, javaslatok benyújtására, valamint esetleges aggályaik közlésére. Az EPA és az Európai Bizottság arra fog törekedni, hogy az előírások a piacon elérhető leginkább energiahatékony típusokat ismerjék el, és hogy jutalmazzák azokat a gyártókat, amelyek erőfeszítéseket tettek az energiahatékonyság további javítása érdekében. Az előírások következő változatában az alábbi kérdésekre célszerű kitérni:

a) Színes képalkotás vizsgálata: A benyújtott vizsgálati adatok, a jövőbeni fogyasztói preferenciák és a műszaki fejlődés alapján az EPA és az Európai Bizottság a jövőben úgy módosíthatja ezeket az előírásokat, hogy azok hatálya kiterjedjen a színes képalkotásra is.

b) Helyreállási idő: Az EPA és az Európai Bizottság szorosan figyelemmel fogja kísérni a TEC-módszerrel vizsgálatot végző partnerek által jelentett növekményes és abszolút helyreállási időt, valamint a partnerek által a késleltetési idő javasolt beállításaival kapcsolatban benyújtott dokumentációt. Az EPA és az Európai Bizottság fontolóra fogja venni ezen előírásoknak a helyreállási idő tekintetében történő módosítását amennyiben nyilvánvalóvá válik, hogy a gyártói gyakorlat azt eredményezi, hogy a felhasználók letiltják az energiagazdálkodási üzemmódokat.

c) OM-termékek kezelése a TEC szerint: A benyújtott vizsgálati adatok, a nagyobb energiamegtakarítási lehetőségek és a műszaki fejlődés alapján az EPA és az Európai Bizottság a jövőben módosíthatja ezen előírásokat annak érdekében, hogy azok kiterjedjenek a jelenleg a TEC-megközelítés szerinti OM-megközelítés hatálya alá tartozó termékekre, beleértve a nagy formátumú és kis formátumú, valamint a tintasugaras technológiát alkalmazó termékeket is.

d) Az energiagazdálkodásra gyakorolt további hatások: Az EPA és az Európai Bizottság közös törekvése, hogy olyan termékek jelenjenek meg a fogyasztói kínálatban, amelyek a hagyományos alternatívákkal szemben lényegesen kevesebb üvegházhatású gáz kibocsátását eredményezik. Az EPA és az Európai Bizottság ennek megfelelően minden érdekeltet arra ösztönöz, hogy számoljanak be módszereikről azon környezeti hatások dokumentálásához és számszerűsítéséhez, amelyek mellett a gyártás, a szállítás, a termék konstrukciója vagy a fogyóeszközök felhasználása – már pusztán az energiafelhasználás nyomán kibocsátott üvegházhatású gázok szintje alapján – legalább az ENERGY STAR minősítésű termékek általános kibocsátási szintjét teljesítő termékek kialakításához vezethet. A felmerült kérdések hatékony kezelése érdekében folyamatosan új módszereket keresünk, és ha elegendő igazoló adat áll rendelkezésünkre, készek vagyunk módosítani ezeket az előírásokat. Az EPA és az Európai Bizottság az érdekeltekkel szoros együttműködésben dolgoz ki minden módosítást, ügyelve arra, hogy azok illeszkedjenek az ENERGY STAR program vezérelveihez.

e) Jelentéstétel 230 V-os üzemi feltételeknél: Az EPA és az Európai Bizottság fontolóra veszi, hogy a különböző piacokon, köztük a 230 V-os üzemi környezetben forgalmazott termékek esetében a 230 V-on végzett bevizsgálás eredményeit az összes egyéb piac vonatkozásában is elfogadható alapnak minősítse. Ez a javaslat arra a megállapításra épít, hogy ha egy termék megfelel a 230 V-os termékosztály előírásainak, azzal már egyben az alacsonyabb feszültségszintre vonatkozó követelményeket is teljesíti.

f) A kétoldalas nyomtatás követelményeinek kiterjesztése: Az EPA és az Európai Bizottság a későbbiekben áttekintheti a kétoldalas nyomtatási funkció szerepét a jelenlegi termékkínálatban, és megvizsgálhatja az opcionális követelmények szigorításának lehetőségeit. A követelmények átértékelése – a kétoldalas nyomtatás szélesebb körű alkalma